Чемпионлар лигаси: кимлар плей-офф босқичида энг кўп ўйнаган? » Скачать музыку бесплатно новинки музыки 2016-2017\nКомментариев: 0 Просмотров: 250 Дата: 9-03-2016, 18:04 ЕЧЛнинг нимчорак финали доирасидаги Римнинг «Рома»сига қарши кечган жавоб учрашуви «Галактикос» юлдузи Криштиану Роналду учун рекордлар оқшомига айланди. Португалиялик футболчининг бир кечада Чемпионлар лигасининг бир нечта рекордини янгилади. Жумладан, у бир турнир давомида урилган голлар сони бўйича Раулга етиб олди (энди уларнинг ҳисобида 13 тадан гол бор, Роналду чорак финалда ҳам тўп киритса, яққол рекордчига айланади). Бундан ташқари, 31 яшар ҳужумчи Европа чемпионлари лигаси плей-офф босқичида энг кўп майдонга тушган футболчига айланди. Tafsilot.uz фурсатдан фойдаланиб, ўқувчиларига ЕЧЛ плей-офф баҳсларида энг кўп ўйнаган футболчилар ҳақида маълумот беришга қарор қилди. 6–7-ўринлар. Лео Месси («Барселона») – 51 та ўйин Унинг дебютини Жозе Моуриньо ҳалигача эслаб юрса керак. Учрашувнинг 37-дақиқасидаёқ Асьер дель Орнонинг четлатилганидан қаттиқ жаҳли чиққан «Беназир» Месси яхшиси театрда роль ижро этгани маъқул деб айтганди. Икки ўйин натижасига кўра каталонияликлар кейинги босқичга чиққан, аммо Месси «Челси» билан бўлиб ўтган плей-оффнинг биринчи баҳсида жароҳат олган ЕЧЛнинг қолган ўйинларида майдонга туша олмаганди. Ўша йили «кўк-анор ранглилар» финалгача етиб боришган, Лондоннинг бошқа жамоаси «Арсенал»ни мағлубиятга учратиб, турнир кубогини қўлга киритишган эди. Орадан уч йил ўтгач, «Барселона» яна Чемпионлар лигасини ютади. Бу пайтга келиб, Лео жамоа етакчисига айланган эди. У «Лион» ва «Бавария»га қарши кечган ўйинларда гол уради, финалда эса камдан-кам қиладиган ишларидан бирини амалга оширади, яъни Эдвин ван дер Сар дарвозасини боши билан ишғол қилади. 2001 йилда яна бир кубок қўлга киритилди, яна «Манчестер Юнайтед» таслим қилинди, финалда Месси яна гол урди. 2015 йилда эса «Ювентус»га қарши ўйинда у гол уролмади, аммо Суареснинг гол уриши учун катта ёрдам берди. Бош соврин яна Испанияга йўл олди. Бу аргентиналик футболчининг фаолияти давомида эришган 4-кубок бўлди. 6–7-ўринлар. Виктор Вальдес («Барселона») – 51 та ўйин Очиғи, Вальдес ҳақида бир нарса дейиш қийин. Маҳорат бобида жамодошлари билан баравар бўлмаган, ўйинларда кўп «қовун» туширадиган бу дарвозабон ҳамиша «Барселона»нинг заиф нуқтаси бўлиб келган. Аммо Виктор ҳеч қачон миш-миш, деди-дедиларга эътибор бермаган, жамоаси билан тинчгина ўйнаб, вазифасини адо этаверган. Шунинг учун ҳам бугун Вальдес бугунгача Чемпионлар лигасининг 51 та ўйинида майдонга тушган, унинг ҳисобида 3 та муваффақиятли финал бор. Аммо эслашга ҳаракат қилиб кўринг-чи, финалларда Вальдеснинг бирор бир хатога йўл қўйгани ёдингизга келармикан?! Бундай деёлмасмиз-а!? Ҳа, ЕЧЛ финалларида яхши ўйнаш бўйича у тенгсиз. Энди ўйланг, Викторни ҳал қилувчи лаҳзаларда кучсиз дейиш мумкинми? 5-ўрин. Фрэнк Лэмпард («Челси», «Манчестер Сити») – 52 та ўйин Фрэнк фаолияти давомида бир қанча аламли мағлубиятларни бошдан кечирган. «Челси» сафида Чемпионлар лигасидаги ўзининг биринчи мавсумида «Монако» тўсиғидан ўтолмай, турнирдаги иштирокини тўхтатишга мажбур бўлади. Кейинги мавсумда эса «аристократлар» «Ливерпул»га ярим финалнинг ҳар икки учрашувида имкониятни бой беришади: биринчи ўйинда лиқерпулликлар Луис Гарсиянинг голи эвазига 1:0 ҳисобида ғалаба қозонган бўлса, жавоб учрашувида ҳам худди шундай натижа қайд этилади. Пенальтилар сериясида эса улоқ мерсисайдликларда кетади. Ундан сўнг Москвада ўтказилган финалда «Челси» оғзидаги ошини «Манчестер Юнайтед»га олдириб қўяди. Ана шу уқубатларга дош бергани, қанча йиқилмасин ўрнидан туриб курашни давом эттиравергани учун ҳам 2012 йили тақдир уни сийлади: «кўклар» ниҳоят ЕЧЛ кубогини қўлга киритади. 4-ўрин. Андрес Иньеста («Барселона») – 53 та ўйин Бу одамсиз (шунингдек, Том Эвребёсиз ҳам) Хосеп Гвардиола ЕЧЛнинг Рим шаҳрида бўлиб ўтган финалигача етиб бора олмас эди. «Стэмфорд Бриж» стадионида айнан Андреснинг «Челси» дарвозасига киритган голи эвазига «Барселона» финалга чиқиб, ҳал қилувчи баҳсда «МЮ»ни тиз чўктирган эди. Чемпионлар лигасида ўйнаган кезлари Иньеста нафақат майдон марказини ҳеч кимга бермаган, шу билан бирга, ҳам чап, ҳам ўнг қанотда бирдай ўйнаб, жамоасининг ҳужумлари ривожланишига катта ҳисса қўшган. Ҳар сафар майдонга тушганда у энг фойдали ўйинчилардан бири бўларди. Чемпионлар лигасининг ўзи ўйнаган 4 та финалнинг учтаси у голга муаллифлик қилгани, айниқса, таҳсинга сазовор. 3-ўрин. Икер Касильяс («Реал») – 55 та ўйин Касильяс ЕЧЛда илк бор ғолиб чиққанида 19 ёшда эди. «Қироллик клуби» ўшанда финал йўлидан «Манчестер Юнайтед» ва «Бавария»ни супуриб ташлаганди. Ўша вақтдаёқ Икер мадридлик сафидаги биринчи рақамли футболчи бўлган (ишонмасангиз, илк футболкаларини топиб, текшириб кўринг ). Орадан икки йил ўтгач, у плей-офф босқичининг атиги битта ўйинида майдонга тушди. Яна денг, финалда. «Байер»га қарши бўлиб ўтган ўша ўйинда Касильяс бор-йўғи 22-дақиқагача ўйнай олган. Шундан кейин «Реал»нинг асосий дарвозабонининг қора кунлари бошланади. Ниҳяот 2014 йилга келиб у яна ЕЧЛ кубогини боши узра баланд кўтаришга муваффақ бўлди. У ушбу рейтингимизда Роналду билан ёнма-ён қайд этилиши ҳам мумкин эди. Бироқ «Порту»нинг мусобақадан чиқиб кетиши бунинг белига тепди. Дарвоқе, Икер Касильяснинг ҳисобида ЕЧЛнинг яна бир рекорди бор. Айни пайтда у Чемпионлар лигаси баҳсларида энг кўп ўйнаган футболчи бўлиб турибди. Афсонавий дарвозабоннинг ҳисобида 156 та ўйин бор. Унинг энг яқин таъқибчиси Роналду эса ЕЧЛнинг 123 таси ўйинида майдонга тушган. 2-ўрин. Хави («Барселона») – 56 та ўйин «Барселона»нинг аксарият ўйинчиларидан фарқли ўлароқ Хави жамоасининг гуруҳ босқичидаги ахмоқона мағлубияти (Туркиянинг «Бешиктош» клуби каталонияликлар дарвозасига жавобсиз учта гол уришган) ҳамда армон бўлиб қолган кубокларни яхши эслайди. Хавининг «Барселона» билан плей-оффдаги тўртта уриниши муваффақиятсизликка учраган. 2006 йилги чемпионлик сари юришда эса Хави ёрдам беролмаган, аммо «МЮ»га қарши ўтказилган финалда у бир голнинг ҳаммуаллифи бўлган. ЕЧЛнинг ўтган мавсумдаги финалида эса Хави «Барселона» сафидаги сўнгги ўйинида жамоасининг «Ювентус»ни мағлуб этишига муносиб ҳисса қўшган. 1-ўрин. Криштиану Роналду («Манчестер Юнайтед», «Реал») – 57 та ўйин Манчестерда ҳам, Мадридда ҳам Роналду жамоасининг ЕЧЛдаги ўйинларида катта кўламдаги ишни бажарган, ҳал қилувчи ўйинларда масъулиятни зиммасига олишдан қочмаган. 2007–2008-йилги мавсумнинг финалида Москвада «Челси» устидан қозонилган ғалабада унинг хизматларини эътироф этмасдан илож йўқ. Ушбу ўйиндан сўнг Криштиану «МЮ»нинг юлдузига айланди, ҳамманинг оғзига тушди. Орадан олти йил ўтгач у фаолиятидаги энг зўр мавсумларидан бирини ўтказди ва «Реал» билан биргаликда ЕЧЛда бош совринга эга бўлди. Ўша турнирда португалиялик футболчи 17 та гол урди, шундан 8 таси айнан плей-офф босқичига тўғри келади. Адҳам Ўрол ўғли - деб хабар бермоқда Stadion.uz нашри.


Ўзбекистонда диний идора раҳбарияти истеъфосини талаб қилган имом ишдан олинди\nИжтимоий тармоқларда баҳсли чиқишлари билан жамоатчиликка яхши танилган Тошкентдаги "Дўмбиробод" масжидининг имом-хатиби Шермурод Тоғай (Алишер домла) ўтган ҳафта бошида ишдан олинган.\nЎзбекистон Мусулмонлари идораси мутасаддисига кўра, Шермурод Тоғай айнан ижтимиой тармоқлардаги "кескин" чиқишлари ва "ўз жамоаси орасида фитналарнинг келиб чиқишига сабабчи бўлгани" учун имомликдан бўшатилган.\nИсми сир қолиш шарти билан гапирган мутасаддининг илова қилишича, Шермурод Тоғайни ишдан олиш қарорини муфтий Усмонхон Алимов Ўзбекистон Адлия вазирлиги Қонунчиликка риоя этилишини назорат қилиш бошқармаси бошлиғи Худоёр Мелиевнинг хулосаларидан сўнг олган.\nУнинг ўрнига Саидбакир Довудов "Дўмбиробод" масжидига имом этиб тайинланган.\nШермурод Тоғай март ойида Ўзбекистон Диний идорасини фитначи ва порахўрликда айблаб чиққан эди.\nШу йилнинг 2 март кунги жума маърузасида имом Ўзбекистон Вазирлар Маҳкамаси ҳузуридаги Дин ишлари бўйича қўмита томонидан "Салафийлик" диний экстремистик оқим ҳақидаги маърузанинг мажбурий ўқитилиши ортидан идора фаолиятини кескин танқид қилганди. У Диний идора раҳбарияти истеъфосини талаб қилганди.


Қатар-2016. Жанубий Корея мезбон жамоани енгиб, олимпиадага борадиган бўлди - Спорт UZ - Скачать музыку бесплатно новинки музыки 2016-2017\nЖанубий Корея U23 терма жамоаси Осиё қитъасидан Рио-2016 йўлланмасини қўлга киритган иккинчи жамоага айланди. Кореяликлар Осиё чемпионатининг ярим финалида мезбон ҳисобланган Қатарни мағлуб этишга муваффақ бўлишди.Биринчи бўлимда жамоалар нисбатан эҳтиёткор ўйин намойиш қилишди ва танаффусга қадар ҳисоб очилмади.Иккинчи бўлим бошида эса кореяликлар ҳисобни очишди. Шарқликлар тўпни эгаллаган заҳоти ҳужумда очилаётган ҳужумчи томон етказишди. Қатар посбони Мусаб Хидир олдинга югуриб чиқди, аммо тўпга биринчи бўлиб Рю Сеунг-Ву зарба берди ва дарвозани ишғол қилди.Шундан сўнг ҳам Шин Тэ Йонг шогирдлари тартибли ўйин намойиш қилишда давом этишди. Улар ҳисобдаги фарқни ошириш учун имкониятларга эга бўлишди, аммо улардан фойдалана олишмади. Қатарнинг эса олдинга ўтишдан, таваккал қилишдан бошқа иложи йўқ эди. Уюштирилган бир нечта ҳужумлардан сўнг ўйиннинг 79-дақиқасида Аҳмад Алауддин ҳисобни тенглаштирди. Ўнг қанотдан етказилган узатмага ҳужумчи зарба берди ва дарвозабон тўпни ушлаб қола олмади.Ҳисоб тенглашганидан кейин Феликс Санчес шогирдлари яна олдинга ўтишди. Бир вазиятда улар гол уришга жуда яқин келишди, аммо корейслар катта қийинчилик билан хавфни бартараф этишди. Сўнгги дақиқаларда эса Жанубий Корея қарши ҳужумда бир эмас, иккита гол уришга муваффақ бўлди.Шу тариқа, Япониядан сўнг Ж.Корея ҳам Бразилияда ўтадиган олимпиада йўлланмасини қўлга киритди. Бу жамоалар Осиё чемпионатининг финалида тўқнаш келишади. Қатар эса Рио-2016 йўлланмаси учун Ироққа қарши баҳс олиб боради.Ёшлар ўртасида Осиё чемпионати, ярим финалҚАТАР - ЖАНУБИЯ КОРЕЯ - 1:3Голлар: Аҳмад Алауддин (79) — Рю Сеунг-Ву (49), Квон Чанг-Хун (89), Мун Чанг-Жин (90+6) - деб хабар бермоқда Stadion.uz нашри.


ЕТТБ Ўзбекистондаги иккинчи идорасини очди » Muzlik.uz - O‘zbekiston yangiliklari\nЕвропа тикланиш ва тараққиёт банки Ўзбекистондаги иккинчи идорасини Андижонда очди, дея хабар қилинди банк сайтида. «Ҳудуд салоҳияти юқори эканини тан олган ҳолда Фарғона водийсида ЕТТБ идораси очилмоқда. Андижон идораси асосан экспертлар маслаҳатлари, ўқитиш ва турли молиявий воситалар ёрдамида кичик ва ўрта бизнес корхоналарини қўллаб-қувватлайди», — дейилади хабарда. ЕТТБ 2017 йилда Тошкентда ваколатхонасини очган ҳолда ўн йиллик танаффусдан кейин Ўзбекистондаги фаолиятини қайта тиклаган эди. Бугунги кунда банк Ўзбекистон иқтисодиёт секторларида 70 та лойиҳага 1,3 млрд доллар инвестиция киритди.\nЕТТБ пойтахтдаги кафе ва ресторанлар тармоғига 2 млн долларлик кредит ажратади


Ўзбекистонда Қор Бобо ветеранларга ҳам совға улашди\n12:20 05.01.2021 (Янгиланган 12:24 05.01.2021)\nТадбирда “Ғалабанинг 75-йиллиги” халқаро жамоаси, "Россотрдничество"нинг Ўзбекистондаги ваколатхонаси ҳамда "Твори Добро" ёшлар кўнгилли жамоалари иштирок этмоқда.\nЎзбекистонда байрам кунларида бир гуруҳ активистлар Қор бобо кийимида Уруш ветераларини, меҳнат қаҳрамонлари ва Уруш болаларини Янги йил билан табриклаб, уларга совғалар улашишмоқда.\n“Бизда ҳозирча ветеранларга шахсан раҳмат айтиш имконияти бор. Биз бундан четда қолмаслигимиз керак. Биз ўз қаҳрамонларимизга нафақат янги йил совғаси улашиш, балким реал ёрдам кўрсатишга ҳаракат қилдик” – дейди “Ғалабанинг 75-йиллиги” халқаро жамоаси координатори Сергей Ежков.\nЎзбекистонда ушбу тадбир иккинчи маротаба бўлиб ўтмоқда. Унда исталган кўнгилли киши иштирок этиши мумкин. Ундан мақсад ветеранларга нафақат 9 май куни, балким бутун йил давомида ёрдам кўрсатишдир.\n“Янги йилингиз билан, ветеран!” байрам акцияси 7 январга қадар давом этади. Тадбирда “Ғалабанинг 75-йиллиги” халқаро жамоаси, "Россотрдничество"нинг Ўзбекистондаги ваколатхонаси ҳамда "Твори Добро" ёшлар кўнгилли жамоалари иштирок этмоқда.\nВетеранларга совға топшириш тадбири барча санитария нормаларига амал қилган ҳолда бўлиб ўтмоқда. Кексалар ҳам Қор Бобо келишига ёш боладек хурсанд бўлишмоқда. Батафсил Sputnik видеосида томоша қилинг.


Буюк Британия ЕИга қарши: кураш давом этмоқда, натижаси номаълум - 26.07.2020, Sputnik Ўзбекистон\nПутин мигрантларга ҳужжатларни узайтирмасдан Россияда бўлишга рухсат берди\nБуюк Британия ЕИга қарши: кураш давом этмоқда, натижаси номаълум\nЕИнинг Brexit масалалари бўйича бош музокарачиси Мишель Барнье Британия билан савдо битимига эришишни “эҳтимоли паст” деб атади. 26.07.2020, Sputnik Ўзбекистон\n19:20 26.07.2020 (янгиланди: 19:22 26.07.2020)\n© Sputnik / Justin Griffiths-Williams / Фотобанкка ўтишУчастники акции против Brexit у здания парламента Великобритании в Лондоне\n© Sputnik / Justin Griffiths-Williams\nЕИнинг Brexit масалалари бўйича бош музокарачиси Мишель Барнье Британия билан савдо битимига эришишни “эҳтимоли паст” деб атади.\nУ бунда орол ҳукуматини айблади, аниқроғи, уларнинг “очиқ ва адолатли рақобатга ва мувозанатлаштирилган балиқ овлаш битимига тарафдор бўлишдан бош тортишини”.\nЕИ ва Буюк Британия ўртасидаги норасмий мусобақанинг яна бир тури қитъа Европаси ғалабаси билан якунланди деб ҳисоблаш мумкин.\nЭслатиб ўтиш жоиз, олдинги турда - олти ой олдин - Лондон ёрқин ғалабани қўлга киритган эди. Унда, 2019 йил декабр ойида Буюк Британиядаги парламент сайловларининг ғолиби Консерваторлар партияси, аниқроғи шахсан Борис Жонсон бўлди, у ўз сайловолди дастурининг асосий боби сифатида британияликларга чақмоқни сингари Brexitни ваъда қилган эди. Ва у сўзида турди.\nБритания ҳукумати Владимир Путинга хизмат қилишга тайёрланмоқда\n23 Июл 2020, 20:43\nБу орқали, у Брюссель билан бир неча йил давомида ўта қаттиқ музокаралар олиб борилишидан мамлакатининг чексиз таҳқирланишига чек қўйди. Шу билан бирга, Жонсон дунё олдида Европа Иттифоқдан бошқа йўл йўқ деган тақиқини пучга чиқарди, бу унинг ўтмишдошлари радикал қадамлар қўйишга журъат этолмаганликларининг сабабларидан бири эди.\nБу, шубҳасиз, бирлашган Европа учун жуда жиддий зарба бўлди, ҳам ғоявий, ҳам моддий зарба: Буюк Британиянинг умумий Европа бюджетига қўшган ҳиссаси шунчалар каттаки, унинг йўқотилиши оғриқсиз бўлмай қолмайди.\nВа ҳозир, етти ой ўтгач, навбатдаги натижаларни сарҳисоб қилиш вақти келди ва бу сафар ғалаба ЕИ томомнида. Аммо, фақат “очколар бўйича” ва орқасидан аччиқ таъмни қолдиради.\nБрюссель Лондон билан музокараларда танланган қатъий чизиқ бўйича ҳаракатланишда давом этмоқда - энди муҳокама қилинадиган мавзу бу жорий йил 31 декабрдан кейин томонлар ўртасидаги савдо қоидалари. Барньенинг баёноти The Telegraph нашрининг яқинда олинган маълумотини тасдиқлайди, унга кўра ЕИнинг Британияга ён беришдан бош тортиши “ҳеч қандай келишув” бўлмаслигини ва янги йилдан бошлаб улар ўртасидаги савдо муносабатлари ЖСТ қоидалари билан тартибга солинишини англатади – бу эса албатта Бирлашган Қироллик учун фойдасиздир.\nАҚШ ва Британия Хитойдан вирус учун "товон" талаб қилишга шайланмоқда\n9 Апрел 2020, 14:34\nБошқа кўплаб соҳаларда, Лондон учун ҳам истиқболлар унчалик яхши эмас. Ғарб ОАВлари мамлакат дуч келаётган муаммолар ҳақида фаол ёзишмоқда. Bloomberg агентлигининг “Борис Джонсоннинг глобал Буюк Британияси глобал воқеликка дуч келмоқда” номли заҳарли сарлавҳаси остидаги мақоласи ушбу маънода жуда характерлидир. Муаллифларнинг одатда Россияга қарши журналистикага ҳос усулни қўллаганлари ўзича кулгили. Уларнинг фикрига кўра, бой берилган держава буюклиги ностальгиясида бўлган Лондон, мамлакат учун жуда муҳим бўлган ички заифликларга эътибор бермай, фаол равишда ўзини таъсирли геосиёсий куч сифатида кўрсатишга ҳаракат қилмоқда. Муаммолар рўйхати эса ҳақиқатан ҳам ҳайранатланарли.\nБуюк Британия бутун аср давомидаги энг ёмон рецессияни бошдан кечирмоқда. Миллий валюта шу қадар беқарорки, Америка банки фунтни ривожланаётган бозор валюталарига таққослаб, унинг тебранишларини “энг яхши вазиятда невротик, энг ёмонида эса ақл бовар қилмас” деб баҳолади. Британиянинг асосий FTSE 100 фонд индекси 17 фоизга тушиб кетди, инвесторлар эса очиқчасига оролни тарк этмоқдалар. Кўзни қамаштирувчи манзара COVID-19 дан ўлимларнинг юқори даражаси билан янада мураккаблашмоқда.\nБундай фонда, Иттифоқ иқтисодиёти ҳам оғир даврларни бошдан кечираётган бўлса-да, ЕИ янада илҳомлантирувчи кўринади. Евронинг мавқеи шу қадар мустаҳкамланганки, Credit Agricole и Mizuho International Plc. таҳлил агентликларининг фикрига кўра, яқин келажакда у ҳатто долларни асосий заҳира валютаси мақомидан маҳрум қилиши мумкин.\nБироқ, ЕИга аъзо давлатлар раҳбарларининг стратегик келишувларга эришиши сўнгги кунларнинг асосий янгиликлари бўлди: иттифоқнинг 2021-2027 йилларга мўлжалланган бюджети ҳақида ва энг муҳими, иқтисодиётни тиклаш бўйича инқирозга қарши улкан чоралар режаси (750 миллиард евро) ҳақида келишувлар.\nБритания ЕИдан чиқди. Энди уни кечиришмайди ва қасос олишади\n3 Феврал 2020, 15:15\nУмуман олганда, манзара бир қарашда бир хил маънога эга: британияликлар реал муаммоларни эътиборсиз қолдириб, ЕИ билан муносабатларда эски чуқурлар бўйлаб ишонч билан ҳаракат қилиб ташқи сиёсатда аразлаб ўтирган бир пайтда, қитъали Европа ўзининг бирдамлиги ва тоғларни толқон қилишга тайёрлигини намойиш қилмоқда.\nИшбилармонликка оид ОАВлар Европа иқтисодиётига жуда катта миқдордаги пулларнинг кириб келишига хурсанд бўлганидан вазиятни айнан шу тарзда талқин қилишмоқда.\nАммо сиёсатчилар бундай бўронли қувончни кўрсатмаяптилар. Гарчи Эммануэль Макрон келишув кунини “тарихий” деб атаган бўлса-да, аксарият ҳамкасблари унга қараганда шашди пастроқ. Европа Марказий банки раиси Кристин Лагарднинг сўзларига кўра, келишув “яхшироқ бўлиши ҳам мумкин эди”, Ангела Меркель буни “оғриқли, аммо масъулиятли муроса” деб атади.\nБундай вазминликни тушунса бўлади. Саммит режалаштирилган икки кун ўрнига тўрт кун давом этди ва иштирокчилар орасида шу қадар жиддий қарама-қаршиликларни кўрсатдики, баъзи пайтларда келишувларга эришишнинг иложи йўқдай туюлди. Охир-оқибат қабул қилинган қарорлар улкан ғалабага эмас, балки чуқур жароҳатга бир амаллаб ёпиштирилган пластирьга ўҳшайди. Ҳамма норозилигича қолди: молиявий ёрдамга муҳтож, аммо кўпроғига умид қилган Жанубий Европа мамлакатлари ҳам, ҳамда “банкет учун тўлашига тўғри келадиган” ва янада камроқ зарар кўришни умид қилган шимолликлар ҳам.\nЕвропа ва Америка Россия туфайли жангга кирмоқда\n20 Июл 2020, 17:12\nНатижада, фақат ишбилармонлик олами жуда оғир кунларни бошдан кечираётган жаҳон иқтисодига яқинлашаётган молиявий ёмғирдан ҳаяжонланмоқда, сиёсий таҳлилчилар эса бирлашган Европанинг тақдири тўғрисида умидсизликка тушиб қолган.\nАслида, Буюк Британия ва ЕИ ўртасидаги рақобатда тизимли инқироз шароитида давлатнинг ҳаракатларига мутлақо турлича стратегик ёндашув акс этади. Британияликлар оҳир-оқибат буни амалга ошириш осонроқ кечади деган умидда якка сузиб чиқишга қарор қилишди. Ўз навбатида, континентал Европа эса қийинчиликларга жамоавий қаршилик кўрсатишни афзал кўрди. Аммо ҳозирданоқ аён бўлиб туриптики, ички бирликни сақлаб қолиш учун кўп ҳаракат талаб этилади.\nДемак, Британия-Европа мунозаралари натижаси ҳали аниқланмаган ва ғолибни эълон қилишга ҳали эрта.\nМанба: РИА Новости\n18:16Фақат руслар келмайди. Янги кучли ўйинчи америкаликларни сиқиб чиқармоқда\n18:08Натижа олдиндан аён: Женева саммитидан кейин нима рўй бермайди\n17:43“Сардоба сабоғи” - ҳужжатли фильм суратга олинмоқда\n17:09Хитой янги совуқ урушнинг биринчи жангига тайёрланмоқда\n15:53Тошкент бозорларидаги нархларни назорат қилувчи тизим ишга туширилади\n15:40Путин мигрантларга ҳужжатларни узайтирмасдан Россияда бўлишга рухсат берди\n14:38Хитойлик аёл энг узун киприклар рекордини янгилади – видео\n14:27“Uzbekistan Airways” самолётлари яна “Домодедово” аэропортига қўна бошлади\n13:38Россия ва АҚШ етакчилари учрашадиган вилла - фото\n13:32Халқ таълими вазирига янги ўринбосар тайинланди\n13:23Кикбоксинг бўйича "UZBEKISTAN OPEN" турнирига мингдан ортиқ спортчи келади\n13:04Ўзбекистон фуқаролигини олиш осонлаштирилди\n13:00АҚШ йирик кимё заводида ёнғин юз берди, аҳоли эвакуация қилинмоқда - видео\n12:38Ўзбекистонда янги банкноталар муомалага чикарилди: бу нимага олиб келади?\n12:35Путин Америка телеканалига катта интервью берди: асосий иқтибослар\n12:34Россия қирувчилари “рақиб” аэродромини яксон қилди – видео\n11:54"Гендер тенглик - 2030" стратегияси қабул қилинди - Танзила Нарбаева\n10:32Ургутдаги газ қуйиш шохобчасида портлаш: икки киши ҳалок бўлди\n10:17“Тонировка” нархини пасайтириш режалаштирилмоқда\n09:56Тошкент шаҳар ва вилояти учун бирлаштирилган онкология маркази қурилади


Жамоамиз Зарафшонга йўл олди | "NAVBAHOR" FUTBOL JAMOASINING RASMIY WEB SAHIFASI\nЖамоамиз Зарафшонга йўл олди\nБугун жамоамиз аъзолари мамлакат чемпионатининг навбатдаги туридан ўрин олган “Қизилқум” ва “Навбаҳор” жамоалари ўртасидаги учрашувни ўтказиш мақсадида Зарафшон шаҳрига йўл олишди. “Қизилқум” билан ўтадиган ўйинда жамоанинг айрим ўйинчилари жароҳат туфайли майдонга туша олмасликлари ҳам мумкин. Зарафшондаги учрашувни бекободлик Мурод Муҳаммедов бошчилигидаги ҳакамлар бригадаси бошқаради. Муҳаммедовга қанотларда Владлен Лушин ҳамда Олег Дечевлар ёрдам беришади. Захирадаги ҳакам сифатида эса Шерзод Рўзиқулов қайд этилган. Назоратчилик эса Гали Имомов зиммасига юклатилган. Зарафшондаги “Прогресс” ўйингоҳидаги баҳс 14 апрель куни соат 17.30да бошланади.\n"Қизилқум" ва "Навбаҳор" жамоалари Ўзбекистон чемпионатларининг олий лигасида илк маротаба 2000 йили учрашишган. Наманганда ўтган дастлабки учрашувда зарафшонликлар ғалабани нишонлашганди. Иккинчи давра баҳсида эса "Навбаҳор" ҳам сафардан уч очко билан қайтганди. "Қизилқум"ни жамоамизга ноқулай рақиб эканлигини айтиб ўтиш жоиз. Зарафшонликлар 2005 йилдан бери анча ишончли ўйин кўрсатиб, қатор очколарни тортиб олишга эришгандилар. 2012 йилги чемпионатдан ўрин олган ҳар икки учрашувда ҳам дуранг натижалар қайд этилди. Чемпионатнинг Косонсойдаги очилиш баҳсида 0:0 натижаси кузатилган бўлса Зарафшонда томонлар 1:1 ҳисобидаги дуранг билан чекланишганди.\nНавбатдаги мавсумни «Қизилқум» Равшан Ҳайдаров бошчилигида бошлаганди. Аммо, дастлабки тўртта турда мағлубиятлар кузатилгач, Ҳайдаров Зарафшондаги фаолиятини якунлади. Айни пайтда жамоани Рустам Забиров бошқармоқда. Унга эса Элдор Сакаев яқиндан ёрдам бермоқда. Мухлисларимизга яхши маълумки, ҳар икки мутахассис ҳам ўз вақтида “Навбаҳор”да ишлаган.


УЧҚУДУҚ ТУМАН ДАВЛАТ СОЛИҚ ИНСПЕКЦИЯСИГА БОШЛИҚ ТАЙИНЛАНДИ » Учкудуқ туман ҳокимлиги расмий веб-сайти\nБош саҳифа / Туман ҳақида / Янгиликлар / УЧҚУДУҚ ТУМАН ДАВЛАТ СОЛИҚ ИНСПЕКЦИЯСИГА БОШЛИҚ ТАЙИНЛАНДИ\nУЧҚУДУҚ ТУМАН ДАВЛАТ СОЛИҚ ИНСПЕКЦИЯСИГА БОШЛИҚ ТАЙИНЛАНДИ\n7-05-2019, 17:14, admin\nТуманда солиқ қонунчилиги талаблари ижросини тўлақонли амалга ошириш орқали бюджет барқарорлигини таъминлаш, инсофли ва ҳалол солиқ тўловчиларни рағбатлантириш, яширин фаолият юритадиганларга қонун талабларини тушунтириш ишларига масъул бўлган Учқудуқ туман Давлат солиқ инспекцияси раҳбариятида ўзгариш бўлди.\nЯъни, жорий йилнинг 3 майидан Шодиев Ўткир Неъматович - туман Давлат солиқ инспекцияси бошлиғи вазифасида иш бошлади. У 1970 йилда Самарқанд вилояти Нарпай туманида туғилган, миллати ўзбек, маълумоти олий. 1994 йилда Тошкент давлат аграр университетини иқтисодчи-ташкилотчи йўналишида тугатган.\nМеҳнат фаолиятини 1994 йилда Навоий вилояти Хатирчи тумани давлат солиқ инспекциясида инспектор вазифасидан бошлаган. Қатор йиллар Навоий шаҳар давлат солиқ инспекциясида инспектор, шўъба бошлиғи, бўлим бошлиғи лавозимларида ишлаган. Охирги иш жойи Навоий шаҳар давлат солиқ инспекцияси бошлиғи ўринбосари бўлиб ишлаб келган.\n2019 йил 3 майдан эса Учқудуқ туман давлат солиқ инспекцияси бошлиғи лавозимига тайинланди.\nЯнги ташаббус: Навоий вилоятининг энг фаол сектор раҳбарлари аниқланди


Украинадан олинган расмий маълумотларга кўра, мамлакат жанубидаги боғчаларда жами 330 бола овқатдан заҳарланган.\nУларнинг барчаси шифохоналарга ётқизилди. Тўрттасининг аҳволи жуда оғир, деб хабар қилинмоқда. Бу болалар 2 ёшдан 6 ёшгача бўлиб, Кхмелницкий вилоятидаги 7 та боғча тарбияланувчиларидир.\nУкраина соғлиқни сақлаш вазири Татяна Юрченкога кўра, дастлабки суриштирувлар болалар қатиқдан заҳарланганини кўрсатмоқда. Ҳозирда вилоятга қўшимча тиббий куч жўнатилди ва ўша ердаги икки ҳарбий госпитал болаларни даволашга жалб қилинди.


Газета СБХ / 2014 год / № 19 / Ташқи иқтисодий фаолият\nШарқий Осиё мамлакатлари қисқа вақт ичида халқаро савдода салмоқли ўрин эгаллаши мумкинлигини анча ишончли тарзда кўрсатяптилар. Экспортга йўналтирилган иқтисодиёт ушбу минтақадаги бир қатор давлатлар ривожланишининг олға борувчи динамикасини белгилаб берган эволюция моделига айланди.\nУрушдан кейинги Япония ўзини ўзи рўёбга чиқаришнинг бундай ўзанида мамлакат қандай юксакликларга эришиши мумкинлигини биринчи бўлиб кўрсатди. Ўтган асрнинг 60-йилларида Жанубий Корея ва Тайвань унинг йўлидан борди. Чорак асрдан кейин Хитой, кейинроқ эса Вьетнам ҳам худди шу йўналишдан борди.\nЖанубий Корея ва Тайванда енгил саноатга – малакасиз ишчи кучидан фойдаланиш мумкин бўлган тармоққа асосий эътибор қаратилди. Қишлоқлардан келган қизлар костюмлар, париклар, юмшоқ ўйинчоқлар тикиб, кунига уч тақсимча ҳақиқий мазали оқ гуруч эвазига 14 соатлаб, бунинг устига томи ёпилган иситиладиган хоналарда ишладилар. Қишлоқда қолган дугоналари уларга ҳавас қилишарди. Энди эса ЯИМ киши бошига Жанубий Кореяда $18 350, Тайванда $19 860 ни ташкил этади.\nҚитъанинг бошқа бурчаги, Европада эса энг муваффақият билан ривожланган иқтисодиёт немис иқтисодиёти бўлди. У ҳам экспортга йўналтирилган, бироқ бошқа андозалар бўйича ривожланди.\nМиллий иқтисодиётимизда азалдан экспортга йўналтирилган ўз тармоқлари мавжуд. Ҳаммага маълумки, Ўзбекистон дунёдаги пахта экспортчиларининг дастлабки бешлигига киради. Бироқ мустақиллик йилларида республика ташқи иқтисодий фаолиятининг устуворликлари анча ўзгарди. Бозор иқтисодиёти ва ТИФни эркинлаштириш республиканинг экспорт салоҳияти ва мамлакат хориж бозорларига етказиб бериши мумкин бўлган товарлар номенклатурасини анча кенгайтирди.\nМазкур соҳадаги давлат сиёсати ТИФда урғу бериладиган устуворликларни шакллантирди. Ушбу борада республика умумжаҳон амалиётига эргашмоқда. Мамлакат хорижий капитал учун очиқ, хорижий инвестицияларни миллий иқтисодиётга жалб этиш, замонавий технологиялар ва асбоб-ускуналар келтирилишидан манфаатдор, улар иқтисодиётимизнинг рақобатбардошлиги ва экспорт салоҳиятини юксалтириши, импортга қарамликни камайтириши керак.\nОхирги вазифа қанчалик долзарблигини миллий валюталарнинг девальвациясига қараб баҳолаш мумкин, йил бошида Туркия, Аргентина, Индонезия, Россия, Қозоғистон ана шундай ҳолатни бошидан кечирди. Ушбу мамлакатлар пул белгилари курсининг кескин пасайиб кетиши маҳаллий иқтисодиётларнинг хориждан мол етказиб беришларга қарамлиги юқори эканлигини яна бир марта тасдиқлади. Ўзбекистон ташқи савдосидаги ижобий сальдо республика олти йил аввалги глобал молиявий инқироздан сабоқ олганлигидан далолат беради. У жаҳон бозорларида нархларнинг кутилмаганда ўзгаришларига анча тайёрдир.\n«КЕЛИН» ва «КУЁВ»ни ИЗЛАБ\nБироқ мамлакатнинг экспорт салоҳиятини ошириш вазифаси ўзининг долзарблигини йўқотмаяпти. Бунда аввалгидек қайта ишлашнинг улуши юқори бўлган маҳсулот ишлаб чиқаришни йўлга қўйиш ва унинг экспортини кўпайтириш асосий мақсад бўлиб қоляпти. Бунинг учун яхшигина имкониятлар яратилган.\nЭкспортчи корхоналарга турли имтиёзлар маҳаллий тадбиркорларнинг қизиқишини ва хорижий истеъмолчилар учун маҳсулот ишлаб чиқаришга хусусий инвестициялар оқимини ўзига тортиши керак. Ушбу вазифани ҳал этиш йўлларидан бири – хорижий бозорларни ўзлаштиришни хоҳлайдиган ва бунга тайёр ишлаб чиқарувчилар доирасини кенгайтириш.\nТўғри, хорижий бозорларга талабгир ва рақобатбардош маҳсулотларни олиб чиқиш ишнинг ярми холос. Мамлакатимиздаги ишлаб чиқарувчининг уларни пировард хорижий истеъмолчига етказиб беришга доир ташвишлари бундан кўп. Анъанавий ўзбек товарларининг экспортчилари ушбу муаммоларни аллақачон ҳал қилганлар. Бунинг учун уларда вақт бўлган, тажриба, ресурслар ҳамда зарур расмиятчиликларга риоя этиш ва хорижий истеъмолчилар билан алоқаларни йўлга қўйишга қодир хизматлар мавжуд.\nБироқ кичик бизнес субъектларининг кўпчилиги учун хорижий бозорларга чиқиш – номаълум жиҳатлари кўп бўлган муаммо. Ушбу камчиликни товар ишлаб чиқарувчиларга ташқи иқтисодий фаолиятни йўлга қўйишда ёрдам бера оладиган ихтисослашган консалтинг фирмалари бартараф этиши керак. Бироқ улар ҳозирга қадар кўнгилдагидек ишламади, буни уларнинг хизматларига тегишли талабнинг йўқлиги, кичик бизнеснинг хатарларни ўз зиммасига олишни ва ишончли йўлбошловчисиз юрилмаган сўқмоқлардан юра бошлашни хоҳламаслиги тасдиқлайди.\nКичик бизнесни чексиз хорижий бозорларга нигоҳ ташлашга ва экспорт учун маҳсулот ишлаб чиқаришни йўлга қўйишга давлат ундай олади. Аслида ҳам нима учун давлат аралашиши ва тадбиркорларга ушбу соҳада мадад кўрсатиши кераклиги тушунарли. Миллий иқтисодиётни ва унинг ташқи шокларга барқарорлигини диверсификациялаш вазифалари мамлакатда кичик бизнес ривожланган бўлиши ва унинг миллий маҳсулот ишлаб чиқаришдаги аҳамияти ошишини тақозо этади. Ушбу мақсад изчиллик билан амалга ошириляпти, ЯИМ ишлаб чиқаришда кичик бизнеснинг улуши биринчи чоракда 41%ни ташкил қилди. Эришилган суръатларни сақлаш ва янада жўшқин ривожланиш учун кичик бизнес мамлакатдан ташқарига чиқиши ва хорижий бозорларни ўзлаштириши керак.\nДавлат ўз елкасини тутди. Давлат раҳбарининг 24.08.2011 йилдаги ПФ-4354-сон Фармони билан Ташқи иқтисодий алоқалар, инвестициялар ва савдо вазирлиги ҳузурида кичик бизнеснинг маҳсулотларини экспорт қилиш бўйича «Ўзтадбиркорэкспорт» ташқи савдо компанияси ташкил этилди. Ушбу соҳадаги охирги янгилик – Президентнинг 8.08.2013 йилдаги ПҚ-2022-сон Қарорига асосан Кичик бизнес ва хусусий тадбиркорлик субъектларининг экспортини қўллаб-қувватлаш жамғармасини (ЭҚЖ) ташкил этиш бўлди. Ушбу лойиҳани ишга туширишга давлат ЭҚЖ бюджетига 2,5 млрд сўм киритди.\nИхтисослаштирилган компания ва ЭҚЖнинг вазифалари бир қатор позициялар бўйича кесишади.\nКомпания, хусусан, кичик бизнес ва хусусий тадбиркорлик субъектларига:\nулар маҳсулотини тўғридан-тўғри экспорт контрактлари бўйича, шунингдек хорижда ташкил этиладиган савдо уйлари орқали реализация қилишда кўмак бериши;\nэкспорт маҳсулотини сертификатлаштириш, реклама тадбирларини ўтказиш, халқаро ярмаркалар ва кўргазмаларни ташкил этиш ҳамда уларда иштирок этиш, ахборот ва маслаҳат билан таъминлашда ёрдам бериши керак.\nЭҚЖ уларга қуйидаги хизматларни кўрсатади:\nкичик бизнес ва хусусий тадбиркорлик субъектларининг маҳсулотларини ташқи бозорларга чиқаришда;\nэҳтимол тутилган харидорларни излашда, шартномаларни тайёрлаш ва тузишда, экспорт операцияларини амалга оширишда, экспорт қилувчиларни эҳтимол тутилган хавф-хатарлардан ишончли ҳимоя қилишда, шунингдек хорижий мамлакатларнинг қонунчилиги бўйича талаб этиладиган зарур лицензиялар, сертификатлар ҳамда бошқа рухсатнома ва йиғимларни олиш ва тўлашда юридик, молиявий ва ташкилий хизматлар кўрсатиш;\nчет эллардаги тендер савдоларида иштирок этишга, ярмаркалар, давра суҳбатлари ва бошқаларни ташкил этиш орқали хорижий харидорлар билан мулоқотларни ташкил этишга кўмаклашиш.\nКомпания ва ЭҚЖнинг вазифалари қанчалик ўхшаш бўлмасин, улар бир-бирини тўлиқ такрорламайди. Экспортчиларнинг ушбу ваколатли «ҳомий-ёрдамчилари» турли дастаклардан фойдаланадилар. «Ўзтадбиркорэкспорт» ўзига хос воситачи бўлиб, Россия, Қозоғистон, Латвияда савдо уйларига эга бўлган кичик корхоналарнинг маҳсулотини чет элга сотиш у орқали ўтади. Истеъмолчиларнинг талаб-эҳтиёжларини яхши билган компания вакиллари минтақаларда маҳаллий товар ишлаб чиқарувчиларнинг нарх ва сифати бўйича хорижий харидорларни қониқтирадиган маҳсулотини излайдилар. Битим тузилганидан кейин у контрактни кузатиб, тарафлар шартнома мажбуриятларига риоя этишини назорат қилади. Битимнинг савдо уйи орқали ўтиши уни бажариш кафолатини оширади. Компания ўзининг воситачилик ҳақини фақат битим ёпилганидан кейингина олади.\nМен Интернет орқали Навоий вилоятининг кичик корхоналари маҳсулоти қизиқтириши мумкин бўлган хорижий харидорларни қидириб, компьютер олдида ҳар куни камида уч соат ўтираман, – деб ҳикоя қилади компаниянинг минтақавий вакили Баҳодир Каримов. – Маҳсулоти хорижда талабгир бўла оладиган маҳаллий товар ишлаб чиқарувчиларни излаб тез-тез туманларга чиқаман. Туман маъмуриятларини жалб этамиз, улар бўлғуси экспортчиларни топишда ёрдам берибгина қолмай, тадбиркорларни экспортга маҳсулот ишлаб чиқаришнинг афзалликлари, улар олиши мумкин бўлган кўмак ва имтиёзлар тўғрисида хабардор қилади.\nЭҚЖ, образли қилиб айтганда, «келин» (маҳаллий товар ишлаб чиқарувчи) ва «куёв» (хорижий харидор)ни топишга киришган ҳамда «никоҳ шартномаси»ни тузишга доир барча расмиятчиликларни бажармоқчи бўлган «совчи»дир. Бизнинг «совчи»миз «келин»нинг қўлидан тутиб, у билан бирга барча инстанцияларни айланиб чиқиш, барча рухсатномаларни расмийлаштириш, барча лицензиялар ва тасдиқларни олишга тайёр. Фақат «куёв» ва «келин» «узук»ларни бир-бирларига таққанларидан – контракт бўйича мажбуриятни бажарганларидан кейин «совчи» ўз хизматлари учун ҳақ олишга даъво қила олади.\n«ЎТИРИБ ҚОЛМАЙ» ДЕСАНГИЗ\nБироқ бундай оталарча ғамхўрликка қарамай, минтақадаги кичик бизнес экспортчилар сафини тўлдиришга шошилмаяпти. Расмий маълумотларга кўра, Навоий вилояти ҳар йили қарийб $1,7 млрд лик маҳсулотни экспорт қилади. Бироқ булар тармоқ корхоналари – НКМК, «Навоийазот» АЖ, «Қизилқумцемент» АЖ экспортидир.\nУшбу суммада кичик бизнеснинг улуши шу қадар озки, уни алоҳида сатрда беришга арзимайди. ЭҚЖ Навоий филиали директори Илҳом Темировнинг айтишича, биринчи чоракда экспортчи кичик корхоналар $8 млн ишлаган. «Ўзтадбиркорэкспорт» компанияси минтақавий ваколатхонаси кўмагида дастлабки тўрт ойда улар хорижий харидорлар билан $3 млн га контрактлар имзолаганлар. ЭҚЖ филиали портфелида маҳаллий товар ишлаб чиқарувчиларнинг хорижий истеъмолчилар билан 13 битими жамланган, уларнинг муваффақиятли амалга оширилиши учун яхши истиқболлар мавжуд.\nМинтақада қанча экспортчи корхоналар фаолият юритаётганлигини тушуниш қийин. Минтақавий Савдо-саноат палатаси маълумотларига кўра улар – 11 та, ЭҚЖ вилоят бўлинмалари маълумотларига кўра – 43 та, «Ўзтадбиркорэкспорт» маълумотларига кўра – 80 та. Бироқ барча суҳбатдошларимиз, ушбу хилма-хилликка қарамай, Навоий вилояти мамлакатнинг бошқа минтақаларидан ортда қолаётганлиги, маҳаллий кичик бизнес субъектлари хорижий бозорларга чиқишга унчалик иштиёқманд эмасликларини бир овоздан эътироф этдилар.\nПойтахт ва пойтахт вилояти тадбиркорларининг экспорт маҳсулоти намойиш этилаётган Тошкентдаги бир кўргазмада пишиқ-пухта трикотажнинг кенг ассортиментдалиги эътиборимни тортди, – деб ҳикоя қилади Б.Каримов. – Бироқ узлуксиз ишлаб чиқаришнинг даражаси ҳаммадан кўп ҳайратга солди. Бундай қараганда ип газлама майкалар, футболкалар, кўйлаклар ишлаб чиқаришда ҳеч қандай мураккаблик йўқ. Бироқ кўргазма иштирокчилари хорижий буюртмачининг маҳсулот сифати ва миқдорига, етказиб бериш муддатларига бўлган талабларини қондириш учун бутун ишлаб чиқариш занжири бўйича жараён йўлга қўйилган бўлиши зарурлигини айтишди. Бунда ҳар бир тикув машинаси ойига камида 100 минг бирлик маҳсулот тайёрлаши керак. Тошкент вилоятида аллақачон шундай ишлашади.\nНавоий вилоятининг кичик бизнеси ҳозирча камтарона иш юритади. Бунинг устига, баъзан ҳатто ғоятда жозибадор бизнесни ташкил этиш мумкин бўлган соҳани қўлдан бой бераяпмиз. Самарқандлик тадбиркорлар нуроталик тикувчилардан гиламларни 100 минг сўмдан сотиб олишди ва уларни чет элликларга донасини $100 дан қайта сотишди, – деб сўзини якунлади Каримов.\nБироқ навоийлик тадбиркорларда хорижий бозорларни ўзлаштиришга катта иштиёқнинг йўқлиги маҳаллий бизнес қонида тадбиркорликка мойиллик йўқлигини билдирмайди. Минтақани ижтимоий-иқтисодий ривожлантиришнинг ўзига хос жиҳатлари шуни тақозо этади. Ижтимоий-иқтисодий фаровонлик ва Навоий вилоятини ижобий ривожлантиришнинг барқарор динамикаси катта бизнеснинг муваффақиятли юритилишига боғлиқ, бундай бизнесни стратегик аҳамиятга эга корхоналар – НКМК, «Навоийазот» АЖ, «Қизилқумцемент» АЖ, Навоий ИЭС белгилайди. Уларда шаҳар ва яқин-атрофдаги қишлоқлардаги меҳнатга қобил аҳолининг катта қисми ишлайди. Табиийки, кўпчилик навоийликлар ихтисосликка эга бўлишни ва барқарор фаолият юритаётган саноат гигантлари билан тақдирларини боғлашни афзал кўрадилар, зеро уларда иш ҳақи кўнгилдагидек (ўртача иш ҳақи бўйича вилоят республикада иккинчи ўринни банд этган), улар ташвиш ва хатарлар тадбиркорликнинг доимий ҳамроҳлари эканлигини яхши билишади.\nКатта, шаҳар ҳосил қилувчи корхоналар бўлмаган минтақаларни ижтимоий-иқтисодий ривожлантиришда кичик бизнес ва хусусий ташаббус муҳим мавқега эга. Масалан, минтақанинг ялпи маҳсулотини ишлаб чиқаришда Навоий вилоятидаги кичик бизнеснинг улуши 36%дан ошмайди, Наманган вилоятида эса унинг салмоғи 84%га етган.\nҲатто бундай орқада қолаётганда ҳам Навоий кичик бизнеси ўзини яхши ҳис қилаяпти. Минтақадаги ривожланган саноат инфратузилмаси бизнес лойиҳаларини амалга оширишда унинг учун яхши таянч бўлаяпти. Шу ўринда барчага маълум инқирозга қарши чоралар дастурини эсга оламиз, унга кўра оммавий талаб қилинадиган озиқ-овқат маҳсулотлари ва саноат товарларини ишлаб чиқарувчи тадбиркорларга солиқ таътиллари берилган, маҳаллий ҳокимият органлари эса уларга ҳар томонлама ёрдам кўрcатишлари керак эди. Ушбу дастур тадбиркорларни чинакамига оёққа турғизди. Иссиқхоналар, паррандачилик фермалари, сут, гўштни қайта ишлайдиган, қандолат маҳсулотлари, қурилиш материаллари ишлаб чиқарадиган ва металлга ишлов берадиган цехлар очила бошлади. Чунончи, 2009 йилда минтақада фақат қурилиш материаллари ишлаб чиқариш бўйича 19 та янги кичик корхона очилди. Бироқ тадбиркорлик учун тўловга қобил талабнинг мавжудлиги асосий омил ҳисобланади. Зеро саноат гигантларининг кўп минг сонли меҳнат жамоалари истеъмолчилардир, уларга товарлар ва хизматлар керак. Бу эса кичик бизнес субъектлари «майдони» бўлиб, унда нафақат навоийликлар, балки Бухоро ва Самарқанд вилоятлари қўшни туманларининг тадбиркорлари ҳам ўз ризқини териб олмоқда.\nКўринадики, минтақанинг кичик бизнеси ташқи иқтисодий фаолиятдан ўзини тортишига сабаб номаълум йўналишда қадам босишдан қўрқишда эмас, балки ундовчи омилларнинг, муносиб инновация ечимларининг йўқлиги ва эҳтимолий муаммоларнинг борлигидадир. Илҳом Темировнинг айтишича, вилоятдаги 560 дан ортиқ кичик корхона бир марта бўлса ҳам хорижий ҳамкорлар билан битим тузган. Бироқ ана шу бир марталик ҳамкорлик билан ҳаммасига якун ясалган. Ишбилармонликка асосланган ҳамкорлик оддий сабаб туфайли давом этмаган. Гап шундаки, экспортчи кичик корхоналар хорижий бозорларга маҳаллий ресурслардан ишлаб чиқарилган маҳсулот билан чиқишлари керак.\n«Ҳамма харажатлар – сўмда, тушум эса ЭАВда» чизмаси ғоятда жозибали. Бироқ шундай масала бор: маҳаллий ресурс базаси экспортга кенг ассортиментдаги товарларни ишлаб чиқаришни йўлга қўйишга қанчалик имкон яратади? Айни шу сабабли ўз маҳсулотини хорижий бозорларга етказиб берадиган навоийлик кичик бизнес субъектларининг кўпчилиги қурилиш материаллари – оҳак, мармар, гипсокартон, пишган ғишт ишлаб чиқаришга ихтисослашмаяптими... Бир марталик битим билан чекланганлар эса хом ашё ва ярим тайёр маҳсулотни хориждан сотиб олиб, уни қайта ишлашни ва тайёр маҳсулотни хорижий ҳамкорларга реализация қилишни афзал кўрганлар.\nАйтиш жоизки, бугунги кунда бу дунёда бизнесни ташкил этишнинг энг талабгир чизмаси. Мустақил, ўзини ўзи таъминлайдиган ривожланиш мафкураси ХХ асрга шунчаки қайтишгина эмас, балки унинг боши берк ғояларига мурожаат қилиш ҳамдир. Ҳозир маҳсулот Америка ёки Европада ишлаб чиқилганлиги, «темири» Хитойда, ўрови Малайзияда қилиниши билан ҳеч кимни ҳайратга сололмайсиз. Иш якунида яхши ишлаётган модель – инклюзивлик1 модели юзага келади. Қўшилган қиймат ҳалқачалари асосида айни у ётади. Айни ушбу модель ғоятда қаттиқ рақобат шароитида win-win – ўзаро ютуқ стратегиясини амалга ошириш имконини беради. Дарвоқе, у бизда ҳам қўлланяпти. «Навоий» МИИЗда гаждетларни ишлаб чиқариш айни шундай йўлга қўйилган. Хориждан бутловчи буюмлар келиб тушади, бизда ўраб-йиғилади, натижада Ўзбекистонда ишлаб чиқарилган мобил телефон ва моделлар ҳосил бўлади.\nМинтақанинг иссиқхона хўжаликлари 200 минг тоннага қадар полиз маҳсулоти етиштиради. «Ўзтадбиркорэкспорт» компанияси янги узилган помидор ва бодрингларимизни сотиб олишга тайёр хорижий харидорларни топди. Энди унинг минтақа бўйича вакили Баҳодир Каримов олдида иссиқхоналар эгаларини ўзига хос уюшмага бирлашишга, витаминли товарларнинг логистикаси ва хорижий истеъмолчиларга етказиб берилишини йўлга қўйишга ишонтириш вазифаси турибди.\nИш ҳаммамизга етади. Асосийси – уни ташқи иқтисодий фаолиятнинг барча иштирокчилари учун қизиқарли ва жозибали бўлишини кўзлаб ташкил этиш керак.\n1Инклюзив (фр. inclusif – ўз ичига оладиган, ўзида таркиб топган) предметларнинг янада кенг доирасига татбиқ этиладиган.\nўз махсус мухбиримиз.


Бугун, 10 апрель — мамлакатимизда коронавирус инфекцияси аниқланганининг 27-куни.\nЎзбекистон Республикаси Соғлиқни сақлаш вазирлиги берган маълумотга кўра, 9 апрель соат 15:30 ҳолатига, мамлакатимизда COVID-19ни юқтирганлар жами сони 582 нафарга етди: 38 нафар бемор соғайиб кетган, уч нафари вафот этган.\nБир суткада 36 нафар янги бемор аниқланди.\n«Worldometers» маълумотларига кўра, коронавирус энг кўп тарқаган мамлакатлар — АҚШ (456,7 минг), Испания (152,4 минг), Италия (143,6 минг), Франция (117,7 минг) ва Германия (115,5 минг).\n10 апрелнинг айни соатларига келиб, дунё бўйича коронавирус аниқланган инсонлар жами сони 1.584.490 нафарга етди, шундан 94.705 нафари вафот этган, 348.468 нафар бемор соғайиб кетган.


Тошкент вилоятида банкнинг сохта ходими ўзгаларнинг катта миқдордаги пулини ўмарди\n18:10 / 27.07.2017\nЖорий йилнинг 1 июль кунидан 5 июль кунигача бўлган вақт оралиғида «Агробанк» акциядорлик тижорат банки Ўртачирчиқ тумани шохобчасида ғаройиб жиноят содир этилган. Ўзини ушбу банкнинг ходими деб таништирган фирибгар шу туманда яшовчи Равшан Каримжонов ўзганинг мулкини ўзлаштириш мақсадида жиноий ишга қўлга уриб, ўзгаларнинг катта миқдордаги пул маблағларини яширин равишда ўмарган.\nТошкент вилояти ИИБ матбуот хизматининг маълум қилишича, у компьютер техникаларидан фойдаланиб, банк мижозларининг пластик карточкаларини компьютер дастури орқали ўз телефон рақамига улаган.\nШу йўл билан Ўртачирчиқ туманида яшовчи Р.Б. пластик карточкасидаги 7 млн 300 минг сўм; А.Б. карточкасидаги 1 млн сўм; У.Р.нинг 1 млн 500 минг сўм; Ш.Б.нинг 2 млн 200 минг сўм; Х.Я.нинг 371 минг 200 сўм пулини ўзлаштирган. Бунда у жиноий схема тузиб, пулларни таниши Абдуллахўжа Тошхўжаев номига расмийлаштирилган пластик карточкага тушириб, ўз эҳтиёжларига ишлатиб юборган.\nАгробанк Тошкент вилояти ИИБ


ЙИЛИГА БЕШ МАРТА КЎПАЯДИ | АгроОлам.Uz\nДомой Қуёнчилик ЙИЛИГА БЕШ МАРТА КЎПАЯДИ\nҚорамолчилик ва паррандачилик каби сердаромад соҳалар қаторида бугун хонадонларда қуён парваришлаш ҳам кенг оммалашяпти. Тадбиркорлар наслдор қуёнларни ўзимизда кўпайтириш орқали, гўшти ва терисидан фойда оляпти. Норинлик тадбиркор Темур Умиров қуёнчиликка қизиққан ёш тадбиркорлардан.\n— Норинда ҳозиргача ҳеч ким қуёнчилик фермасини ташкил этмаган, — дейди Темур Умиров. — 2016 йили уйда қуён боқа бошладим. Турли қуён наслларини олиб келиб, парваришладим. Шу соҳада тажрибаси бор кишилардан маслаҳат сўрадим, ўргандим. Баъзи қуёнлар касалликдан, тажрибанинг етарли эмаслигидан ва бошқа сабаблар билан нобуд бўларди. Икки йил давомида қуён насллари, кўпайиши, қандай боқилса, фойда келтиришини ўргандим, тажрибам анча ошди. Ниҳоят, энг самарали ҳисобланган «Калифорния», «Паннон» ва «Янги Зеландия» зотларини кўпайтиришга қарор қилдим.\n— Қуёнларни қаердан келтиргансиз?\n— Наслли қуёнлар Украина ва Россиядан келтирилган. Ҳозирда Белорусдан «Паннон» зотини олиб келишни мўлжаллаяпмиз. Бир бош қуённинг мамлакатимизга етиб келиш нархи 150 АҚШ долларигача етади. Агар тўғри кўпайтирилса, даромади тезда қоплайди, албатта.\n— Қуён қандай шароитда боқилиши керак?\n— Ёзда қуёнларни боқиш бироз қийинчилик туғдиради. Сабаби, ҳароратнинг кўтарилиши қуёнларнинг иштаҳасизлигига сабаб бўлади. Бундай пайтда қуён семирмайди, болалаганда ҳам қуёнчалари нимжон бўлади. Айниқса, иссиқда қуёнларни жойидан кўчириш хавфли. Жонивор нобуд бўлиши мумкин. «Паннон» зотини олиб келишга шошмаётганимизнинг ҳам сабаби шу. Шароит ва иқлим мос бўлганида келтирсак бўлади.\n— Бир йилда неча марта насл олиш мумкин?\n— Агар қуён фақат насл олиш мақсадида парваришланса, буни бир йилда ўртача беш марта амалга оширган маъқул. Аслида етти мартагача насл олса бўлади. Бироқ она қуён чарчайди ва бир йилдан сўнг гўштга топширишга тўғри келади. Соғлом насл олиш учун она қуённинг оғирлиги белгиланган меъёрда бўлиши зарур. Болалагандан сўнг дам олдириб, керакли витаминларни бериш, касалликларга қарши эмлатиб туриш керак. Ана шунда урчиган қуён бир мартанинг ўзида ўртача 7-12 тагача болалайди.\n— Қуёнларнинг меъёридаги озуқа миқдори қанча?\n— Бир кунда ўртача 250 граммдан ем берилади. Бу махсус гранула бўлиб, таркибида маккажўхори, арпа, буғдой, сули, кунжара, суяк уни, балиқ суяги уни, кальций моддалари бўлади. Харажат, асосан, қуёнларнинг овқати учун кетади. Бир килограмм гранулани 220 сўмдан сотиб оляпмиз. Фермада ҳозирда 150 қуён бор. Бироқ улар жуда тез кўпаяди.\n— Қуёнларнинг тез кўпайиши сабабли тезда қўшимча жой топиш масаласи пайдо бўлса керак?\n— Ёшлар иттифоқи Норин тумани бўлими томонидан фойдаланишимиз учун жой берилди. Бироқ бу жой 150 қуён билан тўлди. Уларни кўпайтиришга мос, салқин шароит қилиш ҳамон муаммо бўляпти. Қолаверса, туман ҳокимлигидан шу йилнинг февраль ойида бир гектар экин майдони ажратилишини илтимос қилган эдик. Мана, беш ойдирки, натижа йўқ. Агар ер берилса, керакли озуқаларни ўзимиз етиштирардик ва бунда анча маблағ тежаларди. Фермани кенгайтиришга қурилиш майдонидан ер беришга рози бўлишди. Бироқ 1 сотих ер учун 690 минг сўм тўлов қилишимиз керак экан. Бу 1 гектар ер учун 69 миллион сўм дегани.\nТадбиркор билан суҳбат чоғи унинг ер масаласида ёрдам сўраб кўп остоналарга бош ураётгани, аммо бирор натижага эриша олмаётганини билдик. Аслида туманда Темур Умиров каби тадбиркорлик қиламан, деган ёшлар кўп. Улар қўллаб-қувватлашга муҳтож. Бироз ёрдам берилса, туманда тадбиркорлар сони ортиб, янги иш ўринлари яратилган бўларди.\nЁш қуёнчаларни онасидан ажратиш усуллари\nҚУЁНХОНАНИ ДЕЗИНФЕКЦИЯ ҚИЛИШ\nAgroturizm | Наманган вилоятида қуёнчиликни ривожлантираётган тадбиркор [08.11.2020]\nRe:plain, [29.11.20 10:52] Open


Қисқа сатрларда - Шайхонтоҳур маҳаллалари | Shosh.uz\nБош саҳифа » Тошкентнома » Қисқа сатрларда – Шайхонтоҳур маҳаллалари\nПадаркуш маҳалласи. Шимолдан Орқа кўча, шарқдан Қудуқбоши, жанубдан Дукчи, ғарбдан Пуштибоғ маҳаллалари билан чегарадош бўлган. Маҳалла аҳолиси асосан бўз тўқиш билан шуғулланган. Шунинг учун, маҳалланинг дастлабки номи Бўзчи маҳалла деб юритилган.\nАйрим ривоятларга кўра, бир вақтлар эл орасида обрў-эътиборли оқсоқол ўз ўғли томонидан ўлдирилиши воқеасига нисбат берилиб, маҳалла номи Падаркуш бўлиб кетган.\nШўртепа маҳалласи. Дегрез, Ховузбоғ, Гулбозор ва Катта кўча билан чегараланган. Маҳалланинг айрим тепалик қисмлари шўртак бўлганидан маҳалла Шўртепа номини олган. Маҳалланинг чорбоғлари Кўкча ва Роҳикат мавзеларида бўлган. Маҳалла кенгая бориб кейинчалик икки қисмга ажралган. Иккинчи қисми Подачи номини олган. Ҳар икки маҳалланинг ўз элликбошилари бўлган.\nҚўрғонтаги маҳалласи. Бу маҳалла Эски ўрда рўпарасидаги (Шайхонтоҳур даҳаси ҳудуди) хон сарбозлари истиқомот қилган. Қўрғон яқинида, пастлиқда жойлашганидан шундай ном олган. Маҳалланинг деҳқончиллик билан шуғулланадиган ерлари Яланғоч ва Пасра мавзеларида бўлган.\nМарайимхалифа маҳалласи. Аниқроғи Муҳаммад Раҳим Халифа. Шарқдан Калтатой, жанубдан Оқмачит, ғарбдан Раискўча ва шимолдан Себзор даҳасининг Қоратут маҳалласи билан чегараланган. Маълумоларга кўра қўқонлик эшон Муҳаммад Раҳим Халифанинг муридлари шу маҳаллада яшаган. Ҳар гал эшон келганида шу маҳалла масжидида муридлари билан зикр тушишган. Номи шундан қолган. Маҳалланинг чорбоғлари Янгитарнов мавзесида бўлган.\nПуштибоғ маҳалласи. Жаркўча, Ширин қудуқ, Дархон, Оқ масжид маҳаллалари билан чегарадош бўлган. Ривоятларга қараганда маҳалланинг кўпчилик хонадони ҳовлиларининг орқа тарафида сўлим боғлари бўлган. Маҳалланинг Пуштибоғ деб номланиши шундан. Маҳалла чорбоғлари Яланғоч ва Чўпон ота мавзеларида бўлган.\nОлмазор маҳалласи. Шимолдан Эгарчи, шарқдан Мерганча, жанубдан Девонбеги, ғарбдан Бешёғоч даҳасининг Қоратош маҳалласи билан чегараланган. Маҳаллада бири биридан муҳташам масжидлар бўлган. Улардан бири Пансод масжиди дейилган. Масжид 1882 йилда Муҳаммадкаримхожи томонидан қурилган бўлиб. Олмазор ва Қоратош маҳаллалари оралиғида қурилган.\nҲовузбоғ маҳалласи. Шимолдан Жангоб, шарқдан Катта кўча, ғарбдан Хадра, жанубдан Қаландархона маҳаллалари билан чегарадош бўлган. Маҳалла ўрнида ўтган асрнинг 80-йилларигача трамвай депоси бўлган ҳозирда у ерларда турар-жой ва маъмурий бинолар қурилган. Маҳалла бир қанча сероб ҳовузли боғ-роғлари бўлгани учун ҳовузбоғ номини олган.\nЭгарчи маҳалласи. Ғарбдан Девонбеги, шарқдан Тарлоқ ва Мерганча, жанубдан Олмазор, шимолдан Қатортерак маҳаллалари билан чегараланган. Эскижўва бозорининг Шайхонтоҳур даҳасига тегишли қисмида жойлашган қадимий маҳаллалардан бири бўлган. Эгарчилик ҳунармандчиликнинг қадимий ҳунар турларидан бири бўлиб, асосан шаҳарларда ривожланган. Ўтмишда эгар-жабдуқ оддий кустар усулида махсус дуконларда тайёрланган. Маҳалла аҳлисининг асосий қисми эгарчилик касби билан шуғулланган. Маҳалланинг номи шундан.\nТарновбоши маҳалласи. Шайхонтоҳур қабристони, Тахтапул, Қатортерак, Себзор маҳаллалари билан чегарадош бўлган. Маҳалла баланд-пастликлардан иборат бўлганлиги учун кўтарма, қайнима, чархпалак каби сув иншоотларидан фойдаланиш билан бирга айрим жойларда ёғочдан тарнов ясаб, чуқурлик жойлардан сув олиб ўтишган. Кўпинча чархпалак орқали олинган сув новлар орқали хонадонларга ўтказилган. Тар-сув, нов-ариқча. Маҳалланинг номи шундан.\nШатак маҳалласи. Шимолдан Ганчтепа, шарқдан Турк Олмазор, жанубдан Турк Янгишаҳар каби маҳаллалар билан чегарадош бўлган. Маҳалла паст-баландликдан иборат бўлганлиги учун қишли-қировли кунларда от-араваларнинг юриши қийинлашиб, қўшимча от-уловлар ёрдамида шатакка олиб чиқарилган. Маҳалла номи шундан. Ҳозирги ўрни А.Қодирий кўчасининг бир қисми.\nХўжа Рўшноий маҳалласи. Шимол ва шарқдан Оқ масжит, Жанубдан Говкуш, ғарбдан Дероз каби маҳаллалар билан чегараланган. Чорбоғлари Миробод, Чилонзор ва Кўкча мавзеларида бўлган. Ривоятларга кўра Хўжа Рушноий жувозкашларнинг пири бўлган. Шу маҳаллада яшаган.\nДевонбеги маҳалласи. Шимолдан Баланд масжид, жанубдан Олмазор, шарқдан Эгарчи каби маҳаллалари билан чегараланган. Чорбоғлари Қумқўрғон ва Чивинтепа мавзеларида бўлган. Маҳаллада ҳоким девонида ишлайдиган мирза яшаган. Маҳалла номи шундан.\nГовкуш маҳалласи. Шимолдан Дегрез, шарқдан Баланд масжит, жанубдан Катта кўча (Навоий) билан чегараланган. Маҳалла ҳовлилари Шайхонтоҳур ариғидан суғорилган. Чорбоғлари Отчопар, Товкат тепа мавзеларида бўлган. Говкуш номи “мол сўйиш” маъносини билдиради.\nТожик маҳалла. Ғарбдан Қашқар, шимолдан Турк Янгишаҳар, шарқдан Янгишаҳар билан чегараланган. Қўқон хонлиги даврида сўнги Шуғноқлик бек вақтида бу ерга унинг ватандошлари бўлмиш тожик миллатига мансуб кишилар кўчиб келиб ўтроқлашишган. Маҳалла номи шундан.\nЯланғоч мавзеси Ҳозирги Мирзо Улуғбек туманининг маҳаллаларидан бири. Илгари Шайхонтоҳур даҳасининг мавзелаларидан бири бўлиб, Қашқар маҳалласининг деҳқончилик билан шуғулланадиган қисми. Маҳалла аҳли ёз ойларини шу ерда ўтказганлар.\nЎзбеклар таркибига кирган қабилалар орасидаги Сарой қабиласининг катта гуруҳи таркибидаги уруғларидан бири Жланғоч сарой, Яланғоч номида сақланиб қолган. Ялонғоч ота- ўтмишда ўзбек ва қозоқ халқларида шамол ҳомийси Ялонғочга эътиқод қилиш Тошкент атрофлари ва Жанубий Қозоғистонда яшовчи ўзбеклар ўртасида кенг тарқалган.\nPrevious Шошлик табиб. Убайдуллоҳ Каҳҳол\nNext Тарихи Алиқули (Алимқули) амирлашкар. 5-фасл


Смартфонлар ва совуқ ҳарорат — билишингиз керак бўлган ҳақиқат - Terabayt.Uz\nПортлаш – смартфонлардаги аккумуляторларнинг ягона муаммоси эмас. Россия ва у каби аёзли қиш (0 даражадан паст) кузатиладиган мамлакатларда совуқ ҳароратда гаджетлар ўз зарядини тез йўқотиши мумкин. Hi-Tech Mail.Ru нима учун бундай бўлиши ва севимли смартфонимизни совуқдан қандай асраш мумкинлигига оид маълумотлар билан бўлишди.\nАккумулятор — замонавий мобил қурилмаларнинг заиф жиҳати. Улар тезда зарядини йўқотади, тезкор қувватлаш чоғида қизиб кетади, Samsung Galaxy Note 7 тажрибаси эса телефонларнинг батареялар туфайли портлаши ҳам мумкинлигини кўрсатмоқда. Бироқ совуқ ўлкаларда яшовчи кишиларни бошқа муаммо қийнайди – смартфонлар совуқда тез зарядсизланмоқда ёки умуман, ўчиб қолмоқда.\nПаст ҳарорат барча жараёнларни секинлаштиради: музлатгичдаги гўшт совутгичдагидан яхшироқ сақланади – чунки у ерда бактериялар фаоллиги нисбатан пастроқ бўлади. Аккумулятор билан ҳам худди шундай, фақат унда микроорганизмлар ўрнига литий ионлари “тер тўкади”.\nАлюминий юқори иссиқлик ўтказувчанлик хусусиятига эга (ўртача 220 Вт/(м·K)) — бу смартфон учун бир вақтнинг ўзида ҳам яхши, ҳам ёмон. Гаджет аккумулятор ва процессордан иссиқликни яхшироқ олади, лекин тезроқ “музлайди”. Қурилманинг қалинлиги ҳам муҳим аҳамиятга эга – ингичка смартфондаги аккумулятор фаолияти тезроқ беқарорлашади.\nБунга яққол мисол сифатида iPhone қурилмасини олишимиз мумкин. Apple смартфонлари корпусининг катта қисми алюминийдан ясалган, iPhone 6/6s/7 қалинлиги эса — 7,1 мм. Hi-Tech Mail.Ru тадқиқоти шуни кўрсатдики, iPhone 6 қурилмаси учун 15 даражали совуқ ҳарорат тақиқланган. Ишлаб чиқарувчи буни яхши билади ва огоҳлантиради – iOS-қурилмалар билан ишлашда атроф-муҳит ҳарорати диапазони – “+0 даражадан 35 даража иссиққача”.\nШиша иссиқни металлга нисбатан ёмонроқ ўтказади – атиги 1,15 Вт/(м·K), аммо шунинг ўзиёқ телефоннинг совуқда музлаши учун етарли. Samsung Galaxy S7 икки томондан шиша билан қопланган, лекин ён томон рамкаси алюминийдан ясалган. Ишлаб чиқарувчи эксплуатация шартларида худди шундай тавсия берган – “+0 даражадан 35 даража иссиққача”.\nСовуққа чидамлилик бўйича пластик етакчилик қилади – унинг иссиқлик ўтказувчанлиги – 0,15-0,20 Вт/(м·K) атрофида. “Қария” Samsung Galaxy SII 35 даража совуқда ўчади, “қўнғироқча” Nokia C1-01 эса – 40 даража совуқда!\nЗамонавий смартфонлар ишлаб чиқарувчилари улардан совуқ (нолдан паст) ҳароратда фойдаланмасликни тавсия қилишади. Бу қисман материаллар – алюминий ва шишанинг айби. Бюджет телефонлар корпуси оддий ПВХ ёки пластик тури бўлган поликарбонатдан ишланади. Шу боис қиш аёзли кечувчи мамлакатларда – смартфон қанча арзон бўлса, шунча яхши.\nRe-Mobile сервис маркази мутахассиси Артём Анисимовнинг таъкидлашича, таркибида литий бўлган аккумуляторлар “музлашни ёқтиришмайди”, шу боис совуқда улардан фойдаланиш мақсадга мувофиқ эмас. Бироқ литий-ион ва литий-полимер вариантлари ўртасида фарқ бор:


Ochiq yig’ilishlarda bevosita qatnashish | tiiame.uz\nOchiq yig'ilishlarda bevosita qatnashish\nАхборотдан фойдаланувчиларнинг очиқ йиғилишларда бевосита қатнашишни таъминлаш тўғрисидаги\nИнститут, фуқаролар (жисмоний шахслар), шу жумладан, ташкилотлар (юридик шахслар), жамоат бирлашмалари, фуқароларнинг ўзини-ўзи бошқариш органлари вакилларининг ўз коллегиал йиғилишларида иштирок этишлари имкониятини таъминлайди.\nИнститут коллегиал йиғилишлари жамоатчилик учун очиқ ҳисобланади, ёпиқ йиғилишлар бундан мустасно.\nЙиғилишлар ўтказиш тўғрисида ахборотдан фойдаланувчиларни хабардор қилиш\nИнститут ўз веб-сайтида очиқ йиғилишлари кун тартибини, шунингдек, уни ўтказиш санаси, вақти ва жойини кўрсатган ҳолда йиғилиш ўтказиш режасини эълон қилади.\nИнститут ўзи жойлашган жойларда ахборот стендини жиҳозлайди, ушбу стендда йиғилиш кунидан камида бир ҳафта олдин йиғилишнинг кун тартиби, вақти, шунингдек, йиғилиш ўтказишнинг очиқ ва ёпиқ режими тўғрисида ахборот жойлаштирилади.\nIII. Йиғилишларда қатнашишни ташкил қилиш\nФуқаролар ва (ёки) юридик шахслар вакилларининг йиғилишларда иштирокини таъминлаш мақсадида институтда тегишли йиғилишда иштирок этишни хоҳловчилар рўйхатга олиш журналига ёзилади. Ташриф буюрувчи тўғрисидаги ахборотни қайд қилиш ва унинг шахсини тасдиқловчи ҳужжатнинг мавжудлиги йиғилишда қатнашиш учун асос бўлиб ҳисобланади. Ёзув йиғилишда иштирок этишни хоҳловчи фуқаронинг фамилияси, исми, отасининг исми, юридик шахснинг вакили учун – юридик шахснинг фамилияси, исми ва отасининг исми, номи, шунингдек эгаллаб турган лавозимини ўз ичига олади. Бошқа маълумотлар ёки ҳужжатларни тақдим этиш шарт эмас.\nТашкилий-техник имкониятлардан келиб чиқиб йиғилиш ўтказиш залида ташриф буюрувчилар учун жойлар жиҳозланади. Ташриф буюрувчилар учун жойлар сони ёзилганлар сонидан келиб чиқиб ҳисобланади. Жойларни тақдим этиш кетма-кетлигининг устуворлиги рўйхатга олиш журналидаги ёзувнинг кетма-кетлигидан келиб чиқади.\nИнститут сигнални бошқа хоналарда жойлашган, институт биноларида жойлашган бошқа хоналардаги телеқабул қилгичларга тўғридан-тўғри трансляция қилиш орқали йиғилишларда қатнашишни қўшимча ташкил қилишлари мумкин.\nТашриф буюрувчиларнинг йиғилишларда қатнашиш тартиби\nИнститут коллегиал йиғилишларида жисмоний шахслар ва юридик шахслар вакилларининг қатнашиши уларнинг ўтказилишига халақит бермаслиги керак.\nЙиғилишда қатнашишнинг белгиланган тартиби бузилганда раислик қилувчи тартиб бузувчига танбеҳ беради, тартиб қайта бузилганда эса уни йиғилиш залидан чиқариб юборади.\nЙиғилишда иштирок этувчи ташриф буюрувчилар ёзиш, шунингдек, фотосуратга олиш, аудио ва видеоёзувни ўтказиш ҳуқуқига эгадирлар, агар бу йиғилиш ўтказилишига халақит бермаса.


Маънавият мавҳум тушунчами? — Sof.uz\nДавронбек Тожиалиев 27.08.2018 17:16 69 Колумнистлар\nСўнгги ҳафта ўзбек интернет сегментида «Маънавият» сўзи жуда урф бўлди. Маънавият ва «Маънавият» истовчилари ҳамда истамовчилари икки тараф бўлиб, мақола, муносабатлар билдирдилар. «Маънавият» ва унинг оқибатлари ҳақида ўз шахсий фикрини билдирган Никита Макаренкога «лофчи"дан тортиб «халқ душмани"гача турли айбловлар «ёпиштирилди».\nОтахон нашримиз ЎзА катта қовун туширди. «Ҳурматли Никита Макаренко, сиз бир марта бўлса-да, Тошкентдаги дам олиш хиёбонларига борганмисиз ўзи? Умуман, тунги Тошкентни кўрганмисиз?» дея журналистни сўроққа тутаркан, Никитанинг кечки пойтахтни сайр қилаётган расмини «билмасдан» бериб юборди.\n«Маънавият"га нисбатан антипатия миллий нашрларимиз ва журналистларни бу қадар уйғотиб юборишини билмаган эканман. «Маънавият» Тошкентни барбод қиладими"га турли муносабатлар билдирилди. Халқ депутатлари Тошкент шаҳар кенгаши депутати «Сиз ҳам қайсидир давлатга борсангиз, тунги ўндан кейин кўчада юрмайсиз» деган важ ила Тошкентнинг тунги манзараларини меҳмонхона деразасидан томоша қилишни таклиф этди. Фарғоналик мухбир шаҳардаги азим чинорларнинг кунпаякун қилинишидан ҳам фазилат қидириб «илгари тор йўлакларда чинор барги хазонларини кўришга кўникиб кетган кўзлар бугун яратувчиликнинг ёруғ изларидан яйрамоқда» дея Фарғонанинг тунги манзарасини томоша қилишга чақирди.\n«Маънавият» (معنوىات) сўзи араб тилидан олинган бўлиб, одоб-ахлоқ мажмуи деган маънони билдиради. Мустақилликкача бўлган ўзбекча луғатларда бу сўз йўқ. «Маънавий» сўзи ишлатилган, лекин от сифатида «маънавият» сўзи 1981 йили чиққан «Ўзбек тилининг изоҳли луғати"да ҳам мавжуд эмас. 2006 йили чиққан янги «Ўзбек тилининг изоҳли луғати"да «маънавий» сўзи изоҳида «маъновий, ақлий, ахлоқий, МАВҲУМ» таърифи ҳам келтирилган.\n«Маънавият» сўзига катта эҳтиёж Мустақилликдан сўнг сезилди. Ғоявий жиҳатдан ҳам ночор бўлган халқнинг эҳтиёжини қондириш жуда зарур эди. Маънавият бу борада жуда яхши маънавий озуқа эди. Ўз тарихи, илм-фани, қадриятларига ташна халқ учун Маънавият ғоясининг сингдирилиши унинг уйғонишида яхши натижаларга олиб келган.\nМаънавият — олий ахлоқий тушунчалар мажмуи. Лекин ҳар қандай вазиятда, ҳар қайси ҳолатда ҳам маънавиятни устун қўйиш, маънавиятсизликни сабаб қилиб кўрсатиш ярамайди. Ҳар куни асал еяверсангиз, бир ҳафтадан сўнг меъдангизга тегади. Масалан, боланинг хато (жиноят) қилишига ҳар доим ҳам унинг ва оиласининг маънавиятсизлиги сабаб бўлавермайди. Маънавият учун аввал шароит яратилади. Сўнг талаб қилинади.\nНикита фикрлаш ва сўз эркинлиги конституцион ҳуқуқидан фойдаланиб, сўзини айтди. Мен Никитанинг «Маънавият, бу — ёлғон концепция, адашиш» деган фикрига асло қўшилолмайман. «Юртимизда иқтисодиётни сиёсатдан устун қўйишди. Иқтисодиётни маънавиятдан устун қўйиш вақти ҳам келди. Нима тақиқланмаган бўлса, барчасига рухсат беринг» деган фикри эса ёқди. «Маънавият"ни сабаб қилиб инсон ҳуқуқларининг чекланишига қаршиман.\nТуркия худди биз каби дунёвий давлат. Истанбулда тунги клублар билан бирга диний мадрасалар ҳам бемалол фаолият юритяпти. Тунги клубга борадиганлар намойишга чиқиб, масжидлар, мадрасалар ёпилсин демаяпти. Ёки диндорлар чиқиб, «тунги клублар болаларимизни ўзига чорлаб, уларни бузиб юбормоқда. Мана, 39 ватандошимиз ўлиб кетди, зудлик билан тунги клублар ёпилсин!» дея намойиш қилишмаяпти.\nАсоссиз тақиқларни ёмон кўраман. Тақиқларга кўникиб қолган жамият эртага кундалик ҳақ-ҳуқуқлари ман қилинса ҳам бефарқ қараб тураверади.\n6.01 10:16 678 Жамият


Бугун Бразилияда Ёзги Олимпиада ўйинлари очилади\n23 январ 2018, Тошкент вақти: 03:26\nБразилиянинг Рио де Жанейро шаҳрида 2016 йилги Ёзги Олимпиада ўйинларининг очилиш маросими 5 август куни “Маркана” стадионида ўтказилади.\nОлимпиаданинг расмий очилиши арафасида Халқаро олимпия қўмитаси 271 нафар россиялик спортчига мусобақаларда қатнашишга рухсат берди. Мазкур қарор Халқаро олимпия қўмитасининг 4 августда ўтган йиғилишида қабул қилинди.\nРоссия терма жамоаси 387 спортчидан иборат эди. Халқаро олимпия қўмитаси қарорига кўра, улардан 117 нафарига Олимпиадада иштирок этиш тақиқланди. Уларнинг деярли барчаси Россия енгил атлетикачиларидан иборат.\nРоссия спортчиларининг оммавий тарзда допинг истеъмол қилиши халқаро даражада аниқланганидан сўнг спорт оламида катта жанжал кўтарилган ва россиялик спортчиларнинг шу кунгача Олимпиадада қатнашиши масаласи савол остида қолаётган эди.\nРио де Жанейрода Олимпиада ўйинлари 5 августдан 21 августгача ўтказилади.


Ўзбекистон ўсмирлар терма жамоаси ОЧ саралашида Фаластинни йирик ҳисобда енгди\n22:09 / 18.09.2015\n18 сентябрь куни Осиё чемпионати учун ўтказилаётган саралаш мусобақасида Фаластин U16 ва Ўзбекистон U16 терма жамоалари ўртасидаги учрашув бўлиб ўтди. Унда Ўзбекистон ўсмирлар терма жамоаси йирик ҳисобда ғалаба қозонди.\nБиринчи бўлимда Темурхўжа Олимхўжаев шогирдлари рақиб дарвозасига жавобсиз тўртта тўп киритишга муваффақ бўлди. Иккинчи бўлимда эса Ўзбекистон ўсмирлар терма жамоаси футболчилари рақиб дарвозасини яна икки бор аниқ нишонга олишди.\nЭслатиб ўтамиз, 16 сентябрь куни ўсмирлар терма жамоаси гуруҳдаги илк учрашувни Мальдивга қарши ўтказган ҳамда 8:0 ҳисобида ғалаба қозонганди.\nФаластин U16 - Ўзбекистон U16 - 0:6\nГоллар: Ихтиёр Холдоров 13, Абдулҳай Исмоилов 19, Абубакр Мўйдинов 29, Абубакр Мўйдинов 33, Соатов 82, Ўринов 89\nФаластин U16: Аҳмад Савафта, Аҳмад, Муҳаммад Аббосий, Аҳмад Алмзаййен, Муҳаммад Ҳаммо, Осайд, Мотаз, Аҳмад, Омар, Муҳаммад Сватти, Аҳмад Элеян\nЎзбекистон U16: Хожиакбар Жўраев, Мардон Абдуллаев, Ислом Каримов, Ихтиёр Холдоров, Абубакир Мўйдинов, Абдулҳай Исмоилов, Остон Ўринов, Шуҳрат Неъматов, Баҳромжон Соатов, Асадбек Собиржонов, Бурхон Ҳасанов


АҚШ президенти Оврўпо мамлакатлари бўйлаб сафарини бошламоқда - BBC O'zbek\nАҚШ президенти Оврўпо мамлакатлари бўйлаб сафарини бошламоқда\nImage caption Барак Обаманинг Оврўпога сафари арафасида хавфсизлик чоралари кучайтирилди\nАҚШ Президенти Барак Обама ўзининг Оврўпо давлатларига бир ҳафталик сафарини Ирландиядан бошламоқда.\nБарак Обама шунингдек Британия, Полша ва Франсада бўлади.\nФрансага ташрифи чоғида АҚШ раҳбари дунёнинг саноати ривожланган саккиз давлати - "Йирик саккизлик" раҳбарлари саммитида иштирок этади.\nВашингтондаги Би-би-си мухбири Марк Марделлнинг хабар беришича, Обаманинг Оврўпо мамлакатларига сафари марказида Афғонистондаги вазият ва араб дунёсидаги инқилоблар тўлқини мавзуларини муҳокама қилиш турибди.\nАмерика президентининг Оврўпога ташрифи арафасида мезбон мамлакатларда хавфсизлик чоралари кучайтирилган.\nКўпчиликнинг ишонишича, хавфсизлик чораларининг кучайтирилишига илк навбатда ал-Қоида раҳбари Усама Бин Лодиннинг АҚШ махсус кучлари томонидан шу ой бошида Покистонда ҳалок этилиши сабаб бўлган.\nИрландияда Барак Обама мамлакат раҳбарлари билан учрашишдан ташқари она тарафидан катта бобосининг она қишлоғи ҳисобланган Манигаллга ташриф буюради.\nҲаммаси бўлиб 300 нафар аҳолиси бўлган Манигалл қишлоғидаги асосий кўча Америка байроқлари билан безатилган.\nМаҳаллий аҳоли Обама ва унинг хотини Мишел шарафига қишлоқ пивохонасида учрашув кечаси ташкиллаштиради.\nСешанба куни Барак Обама Британияга уч кунлик давлат ташрифини бошлайди.\nАҚШнинг дунёда Британиядан яқинроқ иттифоқчиси йўқ. Халқаро хавфсизлик дохил муҳим масалаларда биз ва британияликларнинг фикрлари бир хилдир. Ва, албаттаки, ўн йиллар давомида бизни боғлаб турган нарса чуқур илдизга эга умумий қадриятлардир\nУ ва Мишел қиролича Елизавета II саройида меҳмонда бўлишади.\nАҚШ президенти Британия Бош вазири Дэвид Кэмерон билан ҳам музокаралар ўтказади.\nУнда асосан НАТОнинг Ливиядаги амалиёти муҳокама этилади.\nБарак Обама шунингдек Британия парламентининг иккала палатасида чиқиш қилади.\nОқ Уйга кўра, Обама ташрифи АҚШ ва Британия ўртасидаги "хос алоқаларнинг" қудратини кўрсатиш имконини беради.\n"АҚШнинг дунёда Британиядан яқинроқ иттифоқчиси йўқ. Халқаро хавфсизлик дохил муҳим масалаларда биз ва британияликларнинг фикрлари бир хилдир. Ва, албаттаки, ўн йиллар давомида бизни боғлаб турган нарса чуқур илдизга эга умумий қадриятлардир," - дейди АҚШ президентининг миллий хавфсизлик бўйича ёрдамчиси муовини Бен Роудз.\n"Йирик саккизлик" саммити\nПайшанба куни Барак Обама Франсанинг Довил шаҳрига йўл олади. У ерда "Йирик саккизлик" саммити чорчўбасида АҚШ президенти Франса Президенти Николя Саркози, Япония Бош вазири Наото Кан ва Россия Президенти Дмитрий Медведев билан алоҳида учрашувлар ўтказади.\nЖума куни АҚШ президенти Оврўпода ракеталарга қарши янги ҳимоя тизимини яратиш ҳақидаги таклифларни муҳокама этиш учун Полшага учади.\nБи-би-си мухбири Марк Марделл сўзларига кўра, "Президент Обама АҚШнинг баъзи иттифоқчилари билан алоқаларини яқинлаштиришга умид қилмоқда".


Булунғурдаги митинг талаби: Ўқувчиларни бепул дарсликлар билан таъминланг! | "Адолат" СДП\nБулунғурдаги митинг талаби: Ўқувчиларни бепул дарсликлар билан таъминланг!\nБулунғур туманидаги Хотира майдонида Ўзбекистон “Адолат” СДП Самарқанд вилоят Кенгаши ташаббуси билан “Биз адолат тарафдоримиз” шиори остидаги акция бўлиб ўтди. Унда кенг жамоатчилик вакиллари, ҳамкор ташкилотлар, туман партия фаоллари, хайрихоҳлари, депутатлари, таниқли санъаткорлар ҳамда оммавий ахборот воситалари вакиллари иштирок этди.\nТадбирда партия томонидан амалга оширилаётган ишлар ва истиқболдаги режалар, хусусан, жамиятда ижтимоий тенглик ва адолатни қарор топтириш, қонун устуворлигини таъминлаш, таълим ва тиббиётни янада чуқур ислоҳ этишда, оилалар учун муносиб турмуш шароитларини яратишда партия томонидан илгари сурилаётган мақсад, вазифаларнинг ҳаётий ва долзарб аҳамияти ҳақида сўз юритилди.\nЖонли мулоқот асосида иштирокчиларга партия сайловолди дастури, унда ўз аксини топган халқчил ғоялар, таклиф ва ташаббуслар тўғрисида кенг тушунчалар берилди. Шунингдек, коррупцияга барҳам бериш, суд-ҳуқуқ тизимидаги ислоҳотларни янада чуқурлаштириш ва аҳолига кўрсатилаётган тиббий хизматнинг бепул бўлишига эришишда партия олдида турган устувор вазифалар хусусида ҳам таъкидлаб ўтилди.\nАкцияда турли соҳаларда учраётган, йўл қуйилаётган камчиликлар, баъзи эътирозлар билдирилди. Умумтаълим мактабларида тиббий хизматни йўлга қўйиш, мактабларда бепул таълим бериш, ўқувчиларни бепул дарсликлар билан таъминлаш, олий таълим тизимида шартнома пулларининг туширилиши, стипендиялар миқдорининг оширилиши, тиббиёт ходимлари меҳнатига муносиб ҳақ тўлаш, уларнинг хавфсизлигини таъминлаш масалалари илгари сурилди. Соғлиқни сақлаш соҳасида қанча шароитлар яратилаётган бўлса-да, муаммолар ҳам оз эмас. Айниқса, фуқаролар билан самарали ишлаш тизими яхши йўлга қўйилмаган, мутахассисларда амалий кўникмалар йўқ, коррупциоген омиллар учраб турибди. Шунингдек, олий маълумотга эга шифокорларда амалий кўникмаларнинг етишмаслиги ҳам айтиб ўтилди.\nПартия вилоят кенгаши раиси ўринбосари Асқар Холиқов иштирокчиларга соҳалардаги мавжуд муаммоларни, кўтарилган масалаларни бартараф этиш мақсадида сайловолди дастур лойиҳасида ишлаб чиқилган таклифлар тўғрисида батафсил маълумот бериб ўтди.\nТадбир давомида партиянинг фаол аъзоларига ташаккурнома ва эсдалик совғалари топширилди. Ёшлар ўртасида ҳуқуқий саводхонликни тарғиб этувчи савол-жавоб ўйинлари ташкил қилиниб, фаол иштирок этганлар тақдирланди.


Сувинспекция | Асосий саҳифа\n+99871-2345139 САЙТ ТЕСТ РЕЖИМИДА\nИнспекция томондан қабул қилинган ҳужжатлар\nМарказий аппарат виртуал қабулхонаси\nАндижон виртуал қабулхонаси\nЖиззах виртуал қабулхонаси\nБухоро виртуал қабулхонаси\nНаманган виртуал қабулхонаси\nФарғона виртуал қабулхонаси\nТошкент вилояти виртуал қабулхонаси\nТошкент шахри виртуал қабулхонаси\nСирдарё виртуал қабулхонаси\nҚашқадарё виртуал қабулхонаси\nСурхондарё виртуал қабулхонаси\nСамарқанд виртуал қабулхонаси\nНавоий виртуал қабулхонаси\nХоразм виртуал қабулхонаси\nҚорақолпоғистон Республикаси виртуал қабулхонаси\nЖамоат транспортида имтиёзли транcпорт карталар ва уларнинг тарифлари\n"Тошшаҳартрансхизмат" АЖ Ахборот хизмати\nПресс-служба АО "Тошшахартрансхизмат"\n«Маҳалла ислоҳотчига айланиши керак». Президент маҳалла раислари маошлари оширилишини айтди\nЎзбекистонда «Маҳалла раиси – ислоҳотчи» тамойили асосида ижтимоий муаммоларни ҳал этишнинг янги тизими жорий этилади. Бу ҳақда президент Шавкат Мирзиёев Хоразмга сафари якунида ташкил этилган йиғилишда айтиб ўтди.\nПрезидент Хонқа туманидаги иссиқхонага ташриф буюрди. Бу ерда битта помидор кўчати 15 метргача етади ва 27 килограммгача ҳосил беради\nПрезидент Шавкат Мирзиёев 12-13 декабрь кунлари Хоразм вилоятида бўлиб қайтди. Ташриф якуни бўйича Урганч шаҳрида йиғилиш бўлиб ўтди. Давлат раҳбари нутқи аввалида вилоят фаолларидан муаммолар ҳақида очиқ гапиришни сўради. Бу ҳақда Kun.uz мухбири хабар бе\nЎРВИ профилактикасида маъданли сувларнинг қандай фойдаси бор?\nРоссиялик мутахассислар фикрига кўра, ишқорли маъданли сувлар ўткир респиратор касалликлар профилактикасида самарали кўмакчи воситалар сифатида хизмат қилар экан.\nҚозоғистонда орол сотувга қўйилди\nҚозоғистондаги Бухтармин сув омборида туризм бизнесини ривожлантиришга мўлжалланган орол сотувга қўйилди. Унинг нархи 1,5 миллиард тенгега (3,54 миллион доллар) баҳоланмоқда. Бу ҳақдаги эълон 42500_tenge Instagram-профилида жойлаштирилди.\nСув ҳисоблагичларни қиёслашдан ўтказиш кечикаётганига изоҳ берилди\n«Ўзсувтаъминот» ҳисоблагичларни қиёслашдан ўтказиш кечикаётгани сабабларини келтирди. Ташкилот ходимлар танқислиги, лабораториялар етишмаслиги, баъзи ҳудудларда уларнинг таъминотчи корхонадан узоқ масофада жойлашгани каби омилларни санаб ўтган.\nСув қувурлари музламаслиги учун нима қилиш керак?\nҲаво ҳарорати кескин совиб кетиши оқибатида қувурларда сув музлаб қолиши мумкин. Бунинг олдини олиш учун эса сувни мунтазам очиб қўйиш шарт эмас.\nТошкентдаги канализация сувлари қаерга қуйилади?\nСув – ҳаёт манбайи. Табиатда сувнинг қандай айланиши ҳақида ҳаммамиз эшитганмиз. Хўш, шаҳарларда бу жараён қандай амалга ошади? Жўмракни бурасак, коримизга ярайдиган, тозаликка хизмат қиладиган ва ишлатилгач, канализациядан оқиб кетадиган сув қаерга бориб\nЧўл ҳавосидан сув оладиган мослама яратилди\nҚуруқ ҳаводаги қуёш нурларидан фойдаланиб чўлда ҳам сув ҳосил қиладиган мослама яратилди. Бу орқали электр чекланган узоқ ҳудудларда экологик тоза сув манбасини яратиш мумкин бўлади.\nУшбу мослама қуруқ ҳавода оз миқдордаги сувни ҳам сўриб олиш имконият\nОйнинг SOFIA учар телескопи ёрдамида тадқиқ қилиниши давомида унинг кўринадиган томонида биринчи марта сув излари аниқланди. Бу ҳақда NASA коинот агентлиги маълум қилди.\nЎзбекистон Республикаси Уй-жой коммунал хизмат кўрсатиш вазирлиги ҳузуридаги Ичимлик сувдан фойдаланишни назорат қилиш инспекцияси\nКарантин талаблари бузилганда, автомобиль жарима майдончасига мажбурий жойлаштирилади\n28 октябрь куни Ўзбекистонда кутилаётган об-ҳаво маълумоти\nСовуқ сувда чўмилиш деменциянинг олдини олиши мумкинми?\n«Ўзбекгидроэнерго» 125 млн еврога қурилаётган Қуйи Чотқол ГЭС ҳақида маълумот берди\nНиёзбек йўли 1 уй\nБарча ҳуқуқлар ҳимояланган 2020


ИнтерФУТБОЛ :: Диёр Имомҳўжаев: "Мураббийнинг хоҳишларидан кўра, клуб билан футболчи ўртасида тузилган шартнома устувор бўлиши шарт".\nДиёр Имомҳўжаев: "Мураббийнинг хоҳишларидан кўра, клуб билан футболчи ўртасида тузилган шартнома устувор бўлиши шарт".\nҲар йили трансфер ойнаси очилади ва клубларимиз у ёки бу ўзгаришларни амалга оширади. Биз буни чеклаш йўлига ўтамиз.\nСабаби, ҳар йили футболчилар у клубдан бу клубга кўчиб юради. Ваҳоланки, Футболчилар мақоми ва ўтиши бўйича регламент талабларига кўра, мана шу кўчишларга тўланиши керак бўлган суммалар бор. Клублар бунга беэътибор муносабатда бўлган, клубдан клубга ўтган футболчи учун трансфер ёки компенсация суммалари тўланиши шарт. Клублар ва ниҳоят бунинг орқасидан пул ишлаш йўлига ўтишлари керак.\nМураббий келади, 10 футболчига жавоб беради ва янги 10 футболчини олиб келади. Иш бу зайлда давом этмайди. Мураббийнинг хоҳишларидан кўра, клуб билан футболчи ўртасида тузилган шартнома устувор бўлиши шарт. Бутун дунёда шундай ишланади. Ёки аксинча, мураббий ўзига керак бўлмаган футболчилар рўйхатини тақдим этса, клуб раҳбарияти уларни сотиш, ижарага бериш, лозим кўрилганда шартномани бекор қилиш устида регламент доирасида иш олиб бориши керак.\nКлублар юз миллионлаб трансфер ва компенсация суммаларини мажбур тўлашни бошлаганларидан кейингина, аслида ўз академияларини ривожлантиришлари, сувга оқаётган пул мана шу академия тарбияланувчиларига берилиши минг марта фойдалироқ эканини тушуниб етади.\nМаълумот учун, 10-31 август кунлари бизда ёзги трансфер ойнаси очиқ. Мана шу муддатда кўплаб клублар ўзгаришларни амалга ошира олмайди. Шундан келиб чиқиб, футболчилар мавсум ўртасида шартномаларини бекор қилишга шошилишмасин. Кимнинг кимдан қанча қарзи борлиги ҳар бир клубга алоҳида тақдим этилади. ЎзПФЛ расмий сайти барча ўтишлар борасида маълумот тақдим этиб боради.


Президентнинг Сурхондарёга икки кунлик сафари якунланди\n18.10.2019 19:11 0 1674\nПрезидент Шавкат Мирзиёев «Оила» илмий-амалий тадқиқот маркази Сурхондарё вилояти бошқармаси фаолияти билан танишди.\nЎтган йили фойдаланишга топширилган уч қаватли бинода вилоят ва Термиз шаҳар «Оила» марказлари, «Оила» кутубхонаси, ўқув заллари, фуқароларни қабул қилиш хонаси жойлашган. Шунингдек, «Соғлом авлод учун» халқаро хайрия фонди вилоят бўлими, «Барқарор ҳаёт» нодавлат нотижорат ташкилоти, Омбудсманннинг вилоят бўлими ва бошқа жамоат ташкилотларига ҳам хоналар ажратилган. Бу уларнинг марказ билан яқин ҳамкорликда ишлашида муҳим ўрин тутмоқда.\nКенг ва ёруғ хоналар замонавий жиҳозланган. Марказ қошида масус ўқув курслари ҳам ташкил этилган.\nВилоятда 600 мингга яқин оилалар мавжуд. Шундан 149 мингдан зиёди ёш оилалардир. Марказ ходимлари «Соғлом оила – соғлом жамият» концептуал ғоясини ҳаётга татбиқ этиш, ажримларнинг олдини олишга алоҳида эътибор қаратмоқда. Оилавий муносабатлар ва муаммолар бўйича тадқиқотлар олиб бормоқда.\nДавлатимиз раҳбари оила қадриятларини ўғил-қизларга ёшлик чоғларидан тўғри тушунтириш, ҳозирги оилавий муаммолар бўйича илмий ишлар қилиб, ҳаётга татбиқ этиш, хотин-қизлар билан ишлайдиган мутахассисларнинг билимини ошириш зарурлигини таъкидлади. Асл миллий урф-одатларимизни асраб-авайлаш, ёт ғоя ва расм-русумлар пайдо бўлиши сабабларини тушунтириб, ёшлар онгини улардан ҳимоя қилиш юзасидан тавсиялар берилди.\nШу ерда Вазирлар Маҳкамаси ҳузуридаги «Оила» илмий-амалий тадқиқот маркази томонидан аҳоли мурожаатлари билан ишлаш, хотин-қизларни касбга қайта тайёрлаш борасидаги ишлар ҳақида маълумот берилди.\nШу билан Президентимиз Сурхондарёга икки кунлик сафарини якунлаб, Тошкентга жўнаб кетди.\nСурхондарё Президент «Оила» илмий-амалий тадқиқот маркази\nЖамият бугун, 11:52\nИқтисодиёт Кеча, 20:45\nИқтисодиёт 26/05, 22:56\nВидеоселектор йиғилиши ўтказилди